
En skør, skør verden 
Betty og Barney Hiil: Sagen genåbnet 



Forsideillustration: 

Det var en isnende kold og blæsende 
nat i vinteren 1979. Paul Bennewitz 
trådte ud på altanen i sit mondæne 
hjem i Four Hilis, en forstad til Al- 
buquerque i New Mexico. Det skulle 
snart blive et tilbagevendende natligt 
ritual. Siden september havde Paul 
Bennewitz og hustruen, Cindy, obser¬ 
veret mangefarvede lys, der fløj rundt i 
det lille bjergområde inden for hegnet 
på Manzano Weapons Storage Com- 
plex, mindre end to kilometer fra deres 
hjem. I den kommende tid tog Benne¬ 
witz hundredvis af fotografier gennem 
sin telelinse og metervis af 8 mm film 
af disse fascinerende objekter. 

Læs mere om Bennewitz-sagen i artik¬ 
len ”Ført bag lyset”. 

(Illustration: Bo Møller Hansen) 

kan forklares som værende et kendt 

En skør, skør verden 


I Søndagsavisen skrev Mette 
Lisby den 1. juni 2008 i sin un¬ 
derholdende, ugentlige klumme 
”1 mine øjne” om konspirations¬ 
teorier under overskriften intel¬ 
ligent liv - men hvor?”. 

Anledningen var Det britiske 
Forsvarsministeriums offentlig¬ 
gørelse af hidtil hemmeligholdte 
rapporter om ufoer. Som du kan 
læse mere om i dette nummer af 
UFO-Nyt, var dokumenterne ikke 
sprængfyldte med mystik, hvilket 
straks affødte konspirationsteo¬ 
rier om, at forsvarsministeriet be¬ 
vidst tilbageholder oplysninger. 

Mette Lisby skriver: 

”Jeg er en stor fan af konspi¬ 
rationsteorier. De er ikke kun 
paranoide antagelser om et sy¬ 
stem, der er ude på at narre os. 
Grundlæggende dækker konspira¬ 
tionsteorier over en dyb trang til 
at forklare, hvorfor ting går galt. 
De opstår, fordi vi ganske enkelt 
nægter at acceptere, at ’shit hap- 
pens’. ... Populære præsidenter 
bliver ikke bare skudt af tilfældige 
tosser, verdens bedste sanger bli¬ 
ver ikke pludseligt revet bort, og 
verdens største sexsymbol tager 
ikke bare for mange sovepiller. 
Den slags frygteligheder sker ikke 
af sig selv. Der må være større 
kræfter på spil. En forklaring. 

Skal man være kynisk, er konspi¬ 
rationsteorier ikke nødvendigvis 
tegn på intelligent liv, men i det 
mindste tegn på fantasifuldt liv og 
en fulstændig ukuelig optimisme.” 

Den ukuelige optimisme og 
det paranoide tankespind får frit 
spil på internettet og har, som det 
fremgår af artiklerne i dette num¬ 
mer af UFO-Nyt, sjældent fodfæ¬ 
ste i virkeligheden. Det kan imid¬ 
lertid være svært at bevare jord¬ 
forbindelsen, for en gang imellem 
dukker der sager op, som giver 
konspirationsteori-fantasterne 
vind i sejlene, fordi myndighe¬ 
derne tilsyneladende indrømmer 
at have ført os bag lyset. 

Flistorien om Paul Bennewitz 
er sådan en sag. Fler blev farve¬ 
rige eventyr iscenesat i årevis af 
flere amerikanske efterretningstje¬ 
nester. De ville drive en stakkels 
mand til vanvid og miskreditere 
mennesker, som i deres fritid be¬ 
skæftigede sig med at undersøge 
ufo-beretninger, for at fjerne 


opmærksomheden fra det, som 
det i virkeligheden handlede om: 
Afprøvning af superhemmeligt, 
militært udstyr. 

Som vi tidligere har dokumen¬ 
teret her i UFO-Nyt , så er det 
ikke første gang, at efterretnings¬ 
tjenesterne i USA har gjort sig 
store anstrengelser for at få folk 
til at tro på vilde ufo-historier for 
at skjule militære hemmeligheder. 
Intet tyder på, at de amerikanske 
myndigheder ved, hvad ufoerne 
er - altså at de sidder inde med 
"sandheden” - men de har intet 
problem med at (mis)bruge emnet 
til at opfylde egne behov, når si¬ 
tuationen kræver det. 

I Bennewitz-sagen stod ef¬ 
terretningstjenesterne både for 
sløringen og afsløringen. Så pro¬ 
blemet er her, at vi aldrig får 100 
procent at vide, hvad der faktisk 
foregik - agenter har jo ligesom 
til opgave at hemmeligholde 
ting og sager - og det er guf for 
konspirationsteori-dyrkerne, der 
omkostningsfrit kan lancere hvad 
som helst, igen og igen. Nogle 
mennesker har bare konspirations¬ 
teorier som verdensforståelse. 

Det kan vi ikke ændre afgø¬ 
rende ved her i UFO-Nyt , men 
vi kan fremlægge de tilgængelige 
facts, så læserne kan guide sig 
rundt i en skør, skør verden. 

□ 



AF KIM MØLLER 
HANSEN 

Ført bag lyset 

Det var en isnende kold og blæsende nat i vinteren 1979. Paul Bennewitz 
trådte ud på altanen i sit mondæne hjem i Four Hilis, en forstad til Albu- 
querque i New Mexico. Det skulle snart blive et tilbagevendende natligt ri¬ 
tual. Siden september havde Paul Bennewitz og hustruen, Cindy, observeret 
mangefarvede lys, der fløj rundt i det lille bjergområde inden for hegnet 
på Manzano Weapons Storage Complex, mindre end to kilometer fra deres 
hjem. I den kommende tid tog Bennewitz hundredvis af fotografier gennem 
sin telelinse og metervis af 8 mm film af disse fascinerende objekter. 


AF KIM MØLLER 
HANSEN 


(Illustration: 

Bo Moller Hansen) 


Nogle gange forsvandt lysene 
lynhurtigt for sekunder efter tilsy¬ 
neladende at dukke op adskillige 
kilometer længere væk. Denne 
adfærd var for Bennewitz det 
ultimative bevis på, at noget ikke- 
jordisk legede kispus med men¬ 
neskeheden og udfordrede os. Når 
tiden var inde, ville den 52-årige 
elektronikekspert præsentere de 
indsamlede data for landets auto¬ 
riteter, som han var overbevist om 
uden tøven ville imødegå truslen. 
De ville heller ikke have noget 
andet valg, for lysene sværmede 
omkring Manzano Weapons Sto¬ 
rage Complex, som på daværende 
tidspunkt var den vestlige verdens 
største, underjordiske lager af 
atomvåben. Manzano-bjergene er 
spækket med et vidtforgrenet net¬ 
værk af underjordiske tunneler og 
skakter og det bedst beskyttede 
og mest hemmelige sted på Kirt- 
land Air Force Base. 



Hemmelighedsfulde New Mexico 


I slutningen af 1930’erne fore¬ 
slog driftige forretningsfolk i 
Albuquerque i New Mexico, at 
forbundsregeringen oprettede en 


militærbase på et stort ubenyt¬ 
tet areal syd for den blomstrende 
by. Kirtland Air Force Base blev 
etableret kort før Anden Verdens¬ 
krig. 

Efter krigen blev forladte gårde 
og andre bygninger på basens 
område brugt til at huse viden¬ 
skabsfolk (inklusive en del formo¬ 
dede krigsforbrydere), der under 
Operation Paperclip blev smuglet 
ud af Tyskland og Østrig efter 
Nazi-Tysklands sammenbrud. Ef¬ 
ter debriefing blev de overført til 
raketbasen i White Sands, 375 km 
syd for Kirtland Air Force Base, 
for bl.a. at videreudvikle erobrede 
V-2 raketter - og til laboratorierne 
i Los Alamos for at stille deres 
knowhow til rådighed for ameri¬ 
kanerne under Den Kolde Krig. 

I området sydøst for Manzano- 
bjergene og de underjordiske 
lagre af atomvåben ligger Coyote 
Canyon, hvor Sandia National 
Laboratories hører til. Fler blev 
fx laserstyrede missiler udviklet 
og testet i al hemmelighed, og her 
udvikler forskere hos Sandia i dag 
fremtidens våben- og forsvars¬ 
systemer. 

Som nærmeste nabo til en af 
portene ind til Kirtland Air Force 
Base ligger Thunder Scientific, 
som Bennewitz - med en ma¬ 
stergrad i fysik som baggrund 
grundlagde i 1969. Firmaet leve¬ 
rer højteknologisk temperatur- og 
luftfugtighedsudstyr til NASA og 
det amerikanske flyvevåben. 

Fremtiden for Thunder Scienti¬ 
fic og for familien Bennewitz teg¬ 
nede lys i slutningen af 1970’erne, 
indtil Bennewitz en vinterdag 
begyndte at se mystiske lys og 
modtage kodede radiobudskaber 
om, at fremmede væsner etable¬ 
rede hemmelige, underjordiske 
baser på Jorden, havde indgået en 
aftale med den amerikanske re¬ 
gering om, at de fremmede måtte 
bortføre mennesker og dyr mod til 


Thunder Scientific Corporation er 
grundlagt af Paul Bennewitz og ligger 
nær dette skilt, som står ved indgangen 
fra Wyoming Avenue ind til Kirtland 
Air Force Base. Firmaet drives i dag 
med succes a f sønnerne Brad og Mat- 
t/iew Bennewitz. (Foto: Gr eg Bishop) 

gengæld at levere teknisk know¬ 
how til amerikanerne, osv. 

Det var farverige historier, 
som tilsyneladende blev iscenesat 
af en række amerikanske efter¬ 
retningstjenester - Air Force 
Office of Special Investigation 
(AFOSI), CIA, National Security 
Agency (NSA) og Defence Intel¬ 
ligence Agency (DIA). De ville 
drive en stakkels mand til vanvid, 
miskreditere mennesker, som i 
deres fritid beskæftigede sig med 
at undersøge ufo-beretninger - og 
fjerne opmærksomheden fra det, 
som det virkelig handlede om: 
Afprøvning af superhemmeligt, 
militært udstyr. 

En bortf ørt dukker op 


De tilbagevendende observationer 
af lys over Kirtland Air Force 
Base kickstartede Bennewitz’ ufo¬ 
interesse, der greb mere og mere 
om sig og blev kendt i ufo-kredse, 
bl.a. hos den amerikanske ufo¬ 
organisation APRO (Aerial Phen- 
omena Research Organization). 

Den 7. maj 1980 fik Bennewitz 
besøg af Myrna Hansen, som blot 
to dage tidligere havde haft en 
ufo-bortførelsesoplevelse sammen 
med sin 6-årige søn, mens de kørte 

i bil nær Cimarron i New Mexico. 

I 1980 var bortførelses-fænomenet 
endnu ikke blevet en del af den 
amerikanske ufo-scenes hverdag. 
Bedst kendt var Betty og Barney 
Hill-sagen fra 1961 og Travis Wal- 
ton svindel-sagen fra 1975. Budd 
Hopkins havde endnu ikke skrevet 
sin skelsættende bog ”Missing 
Time”, som for alvor satte gang i 
en bølge af ufo-bortførelsesople¬ 
velser, hvor (især) kvinder under 
regressionshypnose kunne fortælle, 
at de var blevet bortført midt om 
natten og udsat for undersøgelser 

- ofte med seksuelle undertoner 

- af fosterlignende og fjendtligsin¬ 
dede små aliens (de grå). Alt sam¬ 
men uden at ægtefæller, børn eller 
andre havde bemærket noget som 
helst mystisk på gerningsstedet 
(oftest soveværelset) eller i nærlig¬ 
gende omgivelser. 

Det var imidlertid ikke meget, 
Myrna Hansen kunne fortælle 
Bennewitz, som mente, at Myrnas 
bevidsthed blev kontrolleret af 
aliens ved hjælp af en slags strå¬ 
ler. En løsning var - mente Ben¬ 
newitz at Myrna blev hypnotise¬ 
ret, så hun kunne fortælle alt, som 
strålerne ellers blokerede for. 

Bennewitz kontaktede APRO, 
hvor lederen, James Lorenzen, 
foreslog, at Leo Sprinkle, som 
var psykolog ved University of 
Wyoming og gennem 10 år havde 
efterforsket adskillige ufo-sager, 
skulle hypnotisere Myrna og for¬ 
søge at fraviste hendes underbe¬ 


vidsthed de oplysninger, 
hun ikke kunne huske i 
”vågen” tilstand. 

Den 11. maj 1980 
ankom Leo Sprinkle til 
Albuquerque. Benne¬ 
witz og Myrna insi¬ 
sterede på, at seancen 
skulle foregå i Benne¬ 
witz’ bil i garagen, hvor 
de håbede, at strålerne 
ikke kunne nå dem. Bilens vin¬ 
duer blev dækket af sølvpapir, og 
under disse bizarre forhold gik 
Leo Sprinkle i gang med at hyp¬ 
notisere Myrna Hansen. 

Sprinkle blev under sit be¬ 
søg hos Paul Bennewitz også 


Cannon AFB, Clovis 


White Sands Missile Range, Las Cruces 


Holloman AFB, Alamogordo 


præsenteret for optagelserne af 
de mystiske lys, som Bennewitz 
havde fotograferet, mens de fløj 
rundt over Manzano-våbenlageret 
og Coyote Test Area. Sprinkle 
kunne dog kun se nogle bittesmå, 
grålige streger eller gnister på 
videofilmene. Bennewitz kaldte 



(Kort: Henrik 
Klinge Pedersen) 


► 

Psykologen R. Leo 
Sprinkle afholder 
hvert år en konfe¬ 
rence på University 
of Wyoming, hvor 
ufo-bor tf or te modes 
for at dele hinan¬ 
dens oplevelser. 
Sprinkl es interesse 
er mere end aka¬ 
demisk: Han tror 
selv, at han kan 
kommunikere med 
ikke-jordiske. 

(Foto: Hilary 
Evans) 

dem fremmede rumskibe, men for 
Sprinkle lignede de allermest al¬ 
mindelige og ofte forekommende 
filmfejl på (billige) videobånd. 

Myrna Hansens historie lig¬ 
nede på nogle punkter mange 
efterfølgende ufo-bortførtes 
beretninger, men den skulle få 
afgørende betydning for Paul 
Bennewitz’ verdensopfattelse og 
realitetssans. 

Myrna Hansen fortalte, at 
hun sammen med sønnen havde 
set fremmede væsner bortføre en 
kalv og fjerne kønsdelene, mens 
kalven stadig var i live! Hun var 
blevet ført til en underjordisk base 
nær Dulce, hvor hun havde set 
"vandtanke” med "menneskelige 
legemsdele" og indre organer fra 
kalve. Inden hun blev sat på fri 
fod, havde de fremmede indope¬ 
reret et instrument (et implantat 
- et fænomen som senere skulle 
blive meget populært blandt ufo¬ 
bortførte) i hendes og sønnens 
krop, så de fremmede kunne kon¬ 
trollere deres tanker. 

Seancen var så vellykket, at 
Bennewitz bad Sprinkle om at 
komme igen snarest muligt og 
fortsætte med en ny regressions¬ 
hypnose. 

Den 3. juni 1980 ringede Leo 
Sprinkle på hos Bennewitz. Da 
døren åbnede, blev Sprinkle mødt 
af en vildt udseende Bennewitz 
bevæbnet med både pistol og rif¬ 
fel. Han fortalte Sprinkle, at de 
fremmede kunne angribe ham, fa¬ 
milien og Myrna Hansen når som 
helst, og at de fjendtligsindede 
fremmede var i stand til at trænge 
igennem husets vægge. 

Regressionshypnosen blev me¬ 
get kort, og afskeden ret fjendtlig, 
da Bennewitz ikke brød sig om, at 
Sprinkle foreslog ham og Myrna 
Hansen at gå til myndighederne 
med deres viden, som - hvis den 
var sand - virkede temmelig 
skræmmende. Bennewitz mis¬ 
tænkte Sprinkle for at være CIA- 
agent. 

Senere på sommeren kontak¬ 
tede Bennewitz fysikprofessor 
James Harder ved University of 
California,. Harder var en kendt 
rumskibstilhænger og havde tidli¬ 
gere hypnotiseret Travis Walton, 
der påstod at have været bortført i 
fem dage i november 1975, da han 
sammen med sine kammerater 
udførte skovarbejde i Arizona. 

Dr. Harder og Bennewitz 
fortsatte regressionshypnose-sean¬ 
cerne med Myrna Hansen, hvor 
Leo Sprinkle slap. Dog måtte de 



James Harder (tv.) og J. Allen Hynek fotograferet i 1973. 


eksperimentere en hel del, før de 
fandt en fremgangsmåde, så de 
kontrollerende, fjendtlige stråler 
fra de fremmede ikke kunne nå 
Myrna: Hun skulle sidde under en 
paraply foret med sølvpapir! 


Project Beta 


Myrnas vilde historier og de 
mange observationer af lys over¬ 
bevidste Bennewitz om, at noget 
stort og truende fandt sted. Det 
var endvidere lykkedes ham at 
opfange mystiske, kodede med¬ 
delelser på sit hjemmelavede ra¬ 
dio- og computerudstyr. Nogen af 
signalerne kom fra området nær 
Manzano-området med de mysti¬ 
ske lys. Han tolkede budskaberne 
som kommunikation mellem visse 
militære myndigheder og de frem¬ 
mede. 

Fjendtligsindede aliens var 
ved at overtage magten. De var 
ansvarlige for det nye fænomen, 
lemlæstelser af kvæg (hvor blod 
og andre dele skulle bruges i 
gensplejsningseksperimenter), 
for bortførelser af mennesker og 
for at indoperere kontrollerende 
instrumenter (implantater) i de 
bortførte, så millioner af men¬ 
nesker kunne bruges som slaver 
for de fremmede. Disse aliens 
havde først indgået og dernæst 
brudt en hemmelig aftale med 
den amerikanske regering om at 
få en underjordisk base under 
Archuleta Mesa nær byen Dulce 
i det nordvestlige New Mexico 
mod til gengæld at give amerika¬ 
nerne ikke-jordisk rumudstyr og 
våben, som dog senere viste sig at 
være værdiløst og bl.a. forårsage 
flystyrt. Hele operationen havde 


til formål at gøre menneskeheden 
forsvarsløs, så de fremmede en 
dag kunne overtage verdensher¬ 
redømmet. 

The Story of Paul Bennewitz , 
National Secunty, and the 

Creatian af a Modern UFO Myth 

GREG GISHOP 


Hele sagaen om Paul Bennewitz er 
grundigt beskrevet i Gr eg Bishops bog 
”Project Beta - The Story of Paul 
Bennewitz, National Security, and the 
Creation of a Modern UFO Myth”, 
Paraview Pocket Books 2005. Bogen er 
illustreret med enkelte fotos og kort og 
er på 2 78 sider. 


Bennewitz nedskrev sin "teori" 
i en rapport kaldet "Project Beta", 
der voksede i omfang og i vanvid 
med årene. Dokumentet kan læ¬ 
ses i sin helhed i et 27 sider langt 
appendix i den glimrende bog 
“Project Beta - The Story of Paul 
Bennewitz, National Security, and 
the Creation of a Modern UFO 
Myth" skrevet af Greg Bishop. 

Der er hverken hoved eller hale 
på historien i Bennewitz’ rapport, 

Eksempel på en afskrift af de mystiske signaler, som Bennewitz opfangede med 
sit radioudstyr og afkodede med et computerprogram, der var udarbejdet af luft¬ 
våbnets efterretningstjeneste AFOS I eller National Security Ågene y (NSA ). De 
forste kodede signaler, han opjångede, kom inde fra Manzano-området (dvs. på 
det mest hemmelige sted på Kirtland Air Force Base), mens desenere signaler til¬ 
syneladende kom fra et nabohus - uden at det fik Bennewitz til at undre sig over, 
om nogen måske drev gæk med ham. Symbolerne i margen på den gengivne side er 
tilføjet af Bennewitz og henviser til noter, som er gået tabt. 



Udsigten fra Paul Bennewitz' hjem. I forgrunden ses det elektriske hegn omkring 
Kirtland Air Force Base. De mystiske lys, som Bennewitz observerede og filmede, 
bejåndt sig mellem hegnet og Manzano-bjergene i baggrunden. Der er knapt to 
kilometer til Joden af det forste bjerg. Igennem tiden har enkelte personer forsøgt 
at trænge ulovligt ind på basens områder, men mistet livet under deres forsøg på at 
J'orcere dobbelt hegnet og de 50.000 volt. 

(Foto: Greg Bishop) 


og det står lysende klart, at det 
er en syg mands værk. Bennewitz 
sendte Project Beta-rapporten til 
de to senatorer Peter Domenici 
og Harrison Schmitt, daværende 
præsident Ronald Reagan og en 
lang række videnskabsfolk for at 
gøre dem opmærksom på, at Jor¬ 
den var i fare. 

Efterretningsfolkene slår til! 


Den 24. oktober 1980 ringede 
Paul Bennewitz til major Ernest 
Edwards på Kirtland Air Force 
Base og blev stillet videre til spe¬ 
cialagent, sergeant Richard Doty 
fra Air Force Office of Special 
Investigation (AFOSI) - altså en 
ef terretningsagent. 

To dage senere besøgte Richard 
Doty og Jerry Miller, en viden¬ 
skabelig konsulent (og tidligere 
Project Blue Book-medarbejder), 
Paul Bennewitz i hans hjem i Four 
Hills-bydelen i Alberquerque. 

De fik forelagt de mange billeder 
af mystiske lys og det øvrige be¬ 
vismateriale, men konkluderede 
intet. 

Den 10. november 1980 blev 
Bennewitz inviteret til Kirtland 
Air Force Base for at fremvise 
sine resultater for en udvalgt skare 
af officerer og videnskabsfolk. 
Mødet opmuntrede Bennewitz til 
at arbejde videre med sine obser¬ 
vationer og teorier, for han måtte 
jo være på rette vej, når militæret 
tilsyneladende tog ham alvorligt. 

Bennewitz fik endda bevilget 
75.000 US dollars, så han kunne 
forske videre i de fremmede væs¬ 
ners radiokommunikation. Her 
burde 1 O-øren for længst være 
faldet! For det første behøvede 
Bennewitz ikke penge. Han var 
velhavende og ville hellere end 
gerne have arbejdet videre uden 
militærets økonomiske støtte. For 
det andet benægtede myndighe¬ 
derne officielt ufoernes eksistens, 
så hvorfor opmuntre Bennewitz 
til at bruge tid på sagen ved at 
støtte hans ”forskning”? Og for 
det tredje, hvis Bennewitz virkelig 
havde fat i den lange ende - altså 
at hans efterforskning af den my¬ 
stiske, elektroniske kommunika¬ 
tion viste, at fremmede væsner var 
i færd med at fratage den ameri¬ 
kanske regering magten - kunne 
man så ikke forvente, at militæret 
selv ville undersøge sagen, i stedet 
for at lønne en lokal fabrikant for 
at lege detektiv? 

Mødet fik stor betydning for 
Bennewitz’ fremtid. Det gjorde 


► 

et andet november-møde også. 
Den 17. november 1980 mødtes 
Richard Doty og William (Bill) L. 
Moore. Sidstnævnte var tilknyttet 
APRO, havde netop to måneder 
forinden udgivet bogen ”The 
Roswell Incident” sammen med 
Charles Berlitz (og på grundlag 
af Stanton Friedmans efterforsk¬ 
ning) og var på en slags promoti¬ 
onturné for bogen. 

Mødet med efterretningsagen¬ 
ten førte til, at Bill Moore blev 
hyret som en slags meddeler. Af¬ 
talen blev, at Moore skulle være 
med til at sprede misinformation 
blandt ufologer mod til gengæld 
at få adgang til den amerikanske 
regerings ufo-hemmeligheder. 

En ret mærkelig aftale: Hvordan 
kunne Moore tro på, at ”de”, som 
besidder en særlig viden og har 
succes med at skjule den, skulle 
invitere nogen som helst til at ud¬ 
sprede endnu flere løgne mod til 
gengæld at få sandheden at vide? 
Men Moore var åbenbart med på 
aftalen (uden at modtage betaling 
påstår han) - og hans første offer 
skulle være Paul Bennewitz. 

I de kommende år udviklede 
der sig et venskab mellem Ben¬ 
newitz og Bill Moore. Moore talte 
ofte med Bennewitz i telefonen 
og besøgte ham Fire gange, sidste 
gang i 1987. Moore, Doty m.fl. 
opmuntrede Bennewitz i hans ar¬ 
bejde, forsynede ham med doku¬ 
menter og gav ham et computer¬ 
program som kunne afkode den 

Dette dokument, kendt som Aquarius-dokumentet, er et af de forfalskede doku¬ 
menter, som Bill Moore J'ik fra Richard Doty og gav videre til Paul Bennewitz med 
ordene: "Paul, du må hellere være forsigtig med, hvad du gor med dette. Brug det 
i din egen research, men hold det tæt ind til kroppen. ” / Aquarius-dokumentet op¬ 
træder ordet ” MJ-12” for forste gang. 



Sådan så Bill Moore ud i 1979, da han arbejdede på bo¬ 
gen ”The Philadelphia Experiment” - og inden han blev 
kontaktet af efterretningstjenesten og begyndte mange års 
infiltration og misinformation af ufo-verdenen. 

Bill Moore arbejdede tæt sammen med forfatteren 
Charles Berlitz (1914-2003), som engang sagde 
til Bill Moore, at hans hovedformål med at skrive 
bøger var at tjene penge, mens sandheden kom i 
anden række: ”Fortæl dine læsere, hvad de ønsker 
at høre, og de vil ikke blot elske dig for det, men 
endda betale dig for det. Folk vil underholdes, og 
jeg skriver bøger for at opfylde dette behov.” 


I september 1980 lå ”The Roswell Incident” hos 
de amerikanske boghandlere. Bill Moore og Stan¬ 
ton Friedman havde stået for al researchen, bl.a. 
interviewet næsten 100 vidner, hvoraf flertallet ikke 
havde talt om eller overhovedet skænket det, som 
tilsyneladende var sket 30 år tidligere, en tanke. 

Moore stod på bogens titelblad sammen med 
Charles Berlitz, og det Fik konsekvenser for Moore 
i 1985. En advokat, som repræsenterede den tidli¬ 
gere Apollo-astronaut og 2. mand på Månen, Ed¬ 
win A. ”Buzz” Aldrin, stævnede Moore for en sæt¬ 
ning, som Berlitz egenhændigt havde tilføjet i bo¬ 
gen i sidste øjeblik før trykningen. Den kriminelle 
sætning handlede om, at Aldrin havde set en ufo, 
mens han befandt sig på Månen. Berlitz (som både 
var rig og havde en god forsikring) lovede Moore 
at tage sig af sagen, men indgik tilsyneladende et 
forlig med Aldrin bag Moores ryg. Moore måtte 
kæmpe på egen hånd og fik Aldrin til at henlægge 
sagen, men skulle selv betale sagens omkostninger. 
De 30.000 dollars i sagsomkostninger ødelagde 
Moores økonomi, og samarbejdet med Berlitz Fik 
en brat afslutning. 

hemmelige kommunikation, hans 
apparater optog, hvilket naturlig¬ 
vis ikke gjorde budskaberne mere 
forståelige eller logiske. 

Med tiden mistede Bennewitz 
interessen for Manzano-området. 
Han blev - godt hjulpet af Moore 
og Doty - mere og mere overbe¬ 
vist om, at de fremmede væsners 
underjordiske baser skulle findes 
ved Dulce, hvor den bortførte 
Myrna Hansen havde haft sine 
mareridtsagtige oplevelser. 

Bennewitz begyndte at foretage 
små udflugter i sit Cessna-fly til 
Dulce-området og tog fotos af 
Archuleta Mesa. Han fortalte 
sine AFOSI-kontakter - Richard 
Doty, Tom Cseh og Ernest Ed¬ 
wards - om udflugterne og hans 
teori om, at det var i dette om¬ 
råde, at de fremmede baser skulle 
findes, ligesom Myrna Hansen 
havde sagt. Det var godt nyt for 
AFOSI. Bennewitz var endelig 
begyndt at fjerne sit fokus fra 
Kirtland Air Force Base, men 
derfor kunne man jo godt frem¬ 
skynde processen lidt! 

I slutningen af 1981 var Ben¬ 
newitz sammen med Doty på flere 
helikopterrundflyvninger i Archu¬ 
leta Mesa, hvor Doty udpegede 
forskellige genstande i terrænet 
(bl.a. rør, som på afstand kunne 
ligne ventilationssystemer), der 
tydede på, at der kunne være en 
underjordisk base. Mystikken blev 
forstærket af, at efterretningstje¬ 
nesten på Kirtland Air Force Base 
havde fået arrangeret militærøvel¬ 
ser i området, hvilket betød, at of¬ 
fentligheden blev holdt på afstand, 
men kunne se og høre militær akti¬ 
vitet. ”Ventilations”-skakterne var 
placeret af militæret ligesom i en 
filmkulisse. Bennewitz hoppede på 
fupnummeret og følte sig samtidig 
meget beæret og udvalgt. 

Paul Bennewitz blev også 
kendt i pressen. I 1983 omtalte 
flere aviser et foredrag, som han 
havde holdt i den lokale afdeling 
af den store amerikanske ufo¬ 
organisation, MUFON (Mutual 
UFO NetWork), for at holde dem 
ajour med hans seneste forsk¬ 
ningsresultater. Selv for en flok 
hærdede rumskibs- og konspira¬ 
tionstilhængere var det hård kost 
at høre Bennewitz fortælle om 
de tre racer af aliens, som levede 
her på Jorden, deres planer om 
at overtage magten på Jorden, 
de amerikanske myndigheders 
mislykkede aftale med dem og de 
store, underjordiske baser ikke 
langt fra foredragssalen. 


Bennewitz’ telefon blev aflyttet, 
han blev overvåget fra et nabo¬ 
hus af National Security Agency 
(NSA), og hans kontor havde 
jævnligt besøg af ubudne gæster, 
når han ikke var hjemme. Ben¬ 
newitz troede, at det var de fjendt¬ 
lige aliens, som var på spil og tru¬ 
ede hans og familiens sikkerhed. 
Han slog brædder for vinduerne 
og isolerede sig fra omverdenen i 
sin hastigt voksende paranoia. 

Det hele kulminerede i august 
1988, hvor Bennewitz brød sam¬ 
men og måtte indlægges på et 
psykiatrisk hospital, Anna Ka- 
seman Mental Health Facility, i 
Alberquerque. Efter en måneds 
pleje blev han udskrevet, og hans 
familie besluttede klogelig at af¬ 
skærme ham for både ufologer og 
ufoer resten af livet. 

Paul Bennewitz døde den 23. 
juni 2003, 75 år gammel. Hans 
sidste år siges at have været ret 
fredelige og lykkelige sammenlig¬ 
net med perioden 1980-88. 



Dette er et sjældent foto af den ka¬ 
mer asky Paul Fredrick Bennewitz 
(1927-2003), som blev fort bag lyset 
og misbrugt af efterretningsagenter for 
at skjule militære hemmeligheder. 

Paul Bennewitz ' tegning og notater fra den 22. oktober 1985. Han havde i sin 
Cessna overflojet Archuleta Mesa, ca. 380 km nordvest for Kirtland Air Force 
Base og på jorden set, hvad der så ud til at være resterne af en test udgave af en 
F-l 17 Stealth Fighter. Bennewitxz antog (og blev opmuntret til at tro), at det 
mystiske fly var bygget på grundlag af hemmelig, ikke-jordisk teknologi og skudt 
ned af aliens på krigsstien for at ”give os en lærestreg”. Bennewitz tog også Jo tos 
af vraget. Det er uklart, om billederne blev konfiskeret af flyvevåbnet eller stjålet 
under et af de mange indbrud hos Bennewitz. De er i hvert f ald ikke offentligt 
tilgængelige. 

Ufo-sløring 



Richard C. Doty fotograferet i 
2000 . 


I begyndelsen af 1985 blev 
Richard Doty forflyttet fra 
Kirtland Air Force Base til 
Vesttyskland og tilknyttet 
kontraspionagen. Dotys over¬ 
ordnede fik her mistanke om, 
at nogle af hans rapporter 
om kontakt med kommu¬ 
nistiske agenter var svindel. 
Doty dumpede ved en løg¬ 
nedetektortest, blev fjernet 
fra AFOSI og sendt hjem til 
Kirtland AFB i slutningen 
af 1986, hvor han tilbragte 
et år i en ubetydelig stilling. 
Dereffter blev han tilknyttet 
politiet i New Mexico, hvor 
han uddannede folk i antiter¬ 
rorteknikker, indtil han i 2003 
bestod sin juridiske eksamen 
og blev ansat ved statsadvo¬ 
katens kontor i Albuquerque. 

Richard Doty er ansvarlig 
for megen misinformation i 
ufo-verdenen gennem tiderne 
og har tilsyneladende rigtig 
meget snavs på samvittighe¬ 
den. Flan har med sikkerhed 
produceret mange falske ufo¬ 
dokumenter (et af dem ligger 
til grund for bogen ”UFO 
Landing” skrevet af Bruce 
Maccabee), og han mistænkes 
også for at stå bag MJ-12 
dokumenterne sammen med 
bl.a. Bill Moore. 


Sandheden? 


I juli 1989 fortalte Bill Moore på 
en stor ufo-konference arrangeret 
af MUFON på Aladdin Hotel 
i Las Vegas om sit dobbeltspil 


og den rolle, han havde spillet i 
Bennewitz-sagen. Moores tale 
kom til at vare næsten to timer, 
fordi han adskillige gange blev 
afbrudt af vrede tilhørere. Mo¬ 
ore fortalte, at han fortrød sine 
handlinger og især sin medvirken 
i Bennewitz-sagen, men håbede at 
hans indrømmelser ville forhindre, 
at andre ufologer legede hemme¬ 
lige agenter. 

Afsløringen udløste naturlig¬ 
vis et ramaskrig i USA, og Bill 
Moore har i den grad været ”bad 
standing” lige siden i ufologiske 
kredse, og er ikke aktiv mere hvad 
ufoer angår. Mange har forståeligt 
nok mistet al tillid til ham, og til 
hvad han har publiseret gennem 
årene. Mon det er en tilfældig¬ 
hed, at netop han var den første, 
som markedsførte ideen om, at 
Roswell-hændelsen skulle handle 
om et nedstyrtet rumskib? Endnu 
et klassisk eksempel på myndighe¬ 
dernes bortforklaringsteknik? Og 
hvorfor mon det netop var Bill 
Moore og nærmeste venner, der 
i postkassen en dag i december 
1984 modtog en stak tilsynela¬ 
dende hemmeligstemplede doku¬ 
menter fra en anonym kilde do¬ 
kumenter der senere skulle blive 
kendt som MJ-12 dokumenterne, 
og som indeholdt nogle meget 
karakteristiske, typografiske fejl, 
der også kendes fra Moores skri¬ 
vemaskine? 

Moore og hans samarbejds¬ 
partnere i MJ-12 sagen, Jaime 
Shandera og Stanton Friedman, 
offentliggjorde MJ-12 dokumen¬ 
terne den 13. juni 1987 på Natio¬ 
nal UFO Conference i Burbank, 
Californien, efter at Moore havde 
fået et tip fra en af sine efterret¬ 
ningskontakter om, at den engel¬ 
ske forfatter Timothy Good også 
havde fået tilsendt dokumenterne 
og snart ville offentliggøre histo¬ 
rien i bogen ”Above Top Secret”. 
Bill Moore ville være sikker på at 
komme først med historien! 

Men hvad var det egentlig, der 
skete i Manzano-området, og som 
Paul Bennewitz uforvarende blev 
vidne til og offer for? Ja, den fulde 
sandhed får vi aldrig kendskab til, 
så længe diverse efterretningstje¬ 
nester er involveret. De har lige¬ 
som til opgave at hemmeligholde 
ting og sager. Men man har da 
lov at gætte. 

Forfatteren Greg Bishop me¬ 
ner, at Paul Bennewitz bl.a. kan 
have fotograferet tidlige forsøg 
med en fjernstyret, ubemandet 
robot-en såkaldt Unmanned 


Aerial Vehicle (UAV). Sådanne 
flyvende robotter er meget an¬ 
vendte i dag, når fjendtlige mål 
skal overvåges eller tilintetgøres, 
men udviklingen af dem - som 
snildt kan have taget 10-20 år - 
har naturligvis ligesom al anden 
våbenudvikling været tophem¬ 
melig. 

Da flyvevåbnet opdager, at 
Bennewitz interesserer sig lidt 
for meget for deres eksperimen¬ 
ter og tilmed ser ud til at kunne 
afkode deres kommunikation i 
forbindelse med eksperimenterne, 
beslutter det at skabe kontakt til 
ham, så man dels kan følge med i, 
hvad han ved, dels kan lede ham 
på vildspor (få ham til at lede et 
helt uskyldigt sted som fx Dulce) 
og endelig miskreditere ham og 
andre ufo-entusiaster ved at give 
ham oplysninger, der er så langt 
ude i hampen, at ingen gider tage 
dem alvorligt. Hvis han ved et 
uheld skulle komme til at fortælle 
offentligheden noget sandt om 
radiokommunikationen, ville det 
drukne i aliens-vrøvl og ikke blive 
taget alvorligt. 

Hvis dette er forklaringen på, 
hvad der skete, er det som be¬ 
kendt ikke første gang, at efterret¬ 
ningstjenesterne i USA har gjort 
sig anstrengelser for at få folk til 
at tro på vilde ufo-historier for at 
skjule militære hemmeligheder. 

Det er langt fra sikkert, at de 
amerikanske myndigheder ved, 
hvad ufoerne er (altså at de sid¬ 
der inde med ”sandheden”), men 
de har intet problem med at (mis) 
bruge emnet til at opfylde egne 
behov, når situationen kræver det. 

Men hvorfor teste hemmelige 
UAV’er i et område, hvor almin¬ 
delige indbyggere kunne se dem 
på aftenhimlen? Måske var dette 
i sig selv en del af forsøget. Altså 
at undersøge, hvad folk kunne 
se, og hvad de troede om det, de 
så. Hvis lysene blev opfattet som 
ufoer, så meget desto bedre. 

Paul Bennewitz’ fantasier om 
fjendtligsindede aliens, kvægmis¬ 
handlinger, underjordiske baser, 
implantater og tankekontrol- 
lerende stråler Fik uanset om 
de var plantet af diverse efter¬ 
retningstjenester eller ej - stor be¬ 
tydning for interessen for ufoer op 
gennem 1990’erne. Disse temaer 
vandt genklang i visse kredse og 
er blevet en sejlivet del af ufo¬ 
myten. Fx vandt journalisten 
Linda Moulton Howe en Emmy 
for sin dokumentarudsendelser 
”A Strange Harvest” og ”Strange 

Den flyvende robot CL-227 Sea Sent i nel er et såkaldt “ver tic al takc-off” UAV 
med øgenavnet “Peanut’’ og designet til at lette og lande på helipad’en på et flå¬ 
de skib. CL-227Jloj officielt forste gang i 1988, men meget tyder på, at tidlige pro- 
t otyper af Peanut’en og lignende UAV’er blev testet på Kirt land Air Force Base, 
ligesom man med sikkerhed ved, at UAV’er opererede fra Fort Collins i Colorad o 
og Fort Huachaca i det sydlige Arizona i 1980'erne. 

(Foto: Canadair) □ 


Harvests” (1993) om mystiske 
kvæg-mishandlinger i USA. Howe 
skrev også bogen ”An Alien Har¬ 
vest” (1989). 

En søgning på internettet viser, 
at selv om Paul Bennewitz næsten 
er glemt, så lever hans (og efter¬ 
retningsfolkenes) ufo-fantasier i 
bedste velgående på hjemmesider, 
bøger (fra små kælderforlag), 
dvd’er og som temaer for de 
mange (især amerikanske) ufo¬ 
konferencer, der lover at afsløre 
Den Store Sandhed. 

Kilder: 


1. Bishop, Greg: Project Beta - 
The Story of Paul Bennewitz, 
National Security, and the Cre- 
ation ofa Modern UFO Myth , 
Paraview Pocket Books 2005 

2. Clark, Jerome: The UFO En- 
cyclopedia - The Phenornenon 
from the Beginning. Volume 1: 
A-K , Omnigraphics 1998 

3. Driving Mr. Bennewitz Insane, 
www.philipcoppens.com/ben- 
newitz.html 

4. Fawsett, Lawrence & Barry 
J. Greenwood: Clear Intent - 
The Government Coverup of 
the UFO Experience , Prentice- 
Hall, Inc. 1984 

5. Hunt, Linda: Secret Agenda - 
The United States Government, 
Nazi Scientists, andproject 
Paperclip, 1945 to 1990 , St. Mar- 
tins’s Press 1991 

6. Huyghe, Patrick: Swamp Gas 
Times - My Two Decades on 
the UFO Beat , Paraview Press 
2001 

7. Kirtland Air Force Base, www. 
kirtland.af.mil/ 

8. Maccabee, Bruce: UFO Lan¬ 
ding - hemmeligt dokument 
afslører ufo-landing ved ameri¬ 
kansk flyvebase, S UFO I 1986 

9. Manzano Weapons Storage 
Complex, www.globalsecurity. 
org/wmd/facility/manzano.htm 

10. Matthews, Tim: UFO Revela- 
ti on - The secret technology 
exposed?, Blandford 1999 

11. McDaid, Hugh & David Ol¬ 
iver: Robot Warriors - The Top 


Secret Hi story of the Pilotless 
Plane , Orion Media 1997 

12. Peebles, Curtis: Watch the 
Skies! A Chronicle of the Fly- 
ing Saucer Myth , Smithsonian 
Institution Press 1994 

13. Redfern, Nick: On The Trail 
On The Saucer Spies - UF Os 
and Government Surveillance , 
Anomalist Books 2006 

14. Satellitfoto af Manzano Wea¬ 
pons Storage Complex kan 


ses på www.satellite-sightseer. 
com/id/7713/United_States/ 
New_Mexico/Albuquerque/ 

M anzano_Weapons_Storage_ 
Area_at_KAFB 

15. The Paul Bennewitz Case Re- 
visited, www.martiansgohome. 
com/smear/v47/ss000615. 
htm#bennewitz 

16. UFOs or UAVs?, www.ufomys- 
tic.com/wake-up-down-there/ 
ufos-or-uavs/ 


50 år med ufoer 

SUFOFs store udgivelse om 50 års rapportarbejde skrevet af Toke Haunstrup. 
Rapporten er på 144 sider og velillustreret. Pris kun kr. 180,00. 

Få eksemplarer tilbage! 


50 år med ufoer 


Bestil nu på www.ufo.dk. 

UFO-arkiver 


AF OLE 

HENNINGSEN 


/ lobet af en pe¬ 
riode på fire år vil 
Det britiske For¬ 
svar s mi ni st er i um 
offentliggøre alle 
ministeriets ufo¬ 
rapporter fra 1978 
og frem til i dag. 
Arkiverne kan ses 
på www.national ar- 
chives.gov. uk lufos. 


må ■ • o | 

Flere arkiver åbnes 


Dele af Det britiske Forsvarsministeriums ufo-arkiver er blevet offentlig¬ 
gjort i maj 2008 og har igen vakt en del opsigt i medierne verden over. I 
løbet af en periode på fire år vil forsvarsministeriet offentliggøre alle mi¬ 
nisteriets ufo-rapporter fra 1978 og frem til i dag. Arkiverne kan ses på 
www.nationalarchives.gov.uk/ufos . Man skal formentlig ikke vente sig 
de store sensationer af fremtidigt materiale, men det vil bestemt alligevel 
være af stor interesse for ufo-folk verden over - specielt for de historisk 
interesserede. 


David Clarke har på The Natio¬ 
nal Archives’ hjemmeside www. 
nationalarchives. gov. uk/ufos en 
12 sider lang introduktion til ufo¬ 
undersøgelser og arkivfrigivelsen. 
Clarke virker som konsulent for 
The National Archives (TNA) i 
denne sag og er ph.d. i folkloristik 
og underviser på Sheffield Hallam 
University i journalistik. 

De dokumenter, som kan 
downloades fra The National Ar¬ 
chives website, dækker perioden 
fra 1978 til 1987. De otte frigivne 
filer er første del af næsten 200 
filer, der skal offentliggøres i de 
kommende fire år. De otte filer 
fylder mellem 14,6 og 51,7 Mb. 
Den første måned var de frit 
tilgængelige, men koster nu 3,5 
engelske pund pr. fil at få lov at 
downloade som pdf-filer. Hvad 
den tekniske kvalitet angår, er 
det frigivne materiale forment¬ 
lig kopieret så rimeligt, som det 
kunne forventes. Dog overraskes 
man over, at materialet gengives 
i negativ, dvs. hvid skrift på sort 
baggrund, hvilket gør materialet 
vanskeligt at læse og printe. 


I forbindelse med frigivelsen 
fortæller dr. David Clarke om 
indholdet af de nye filer samt 
baggrunden og forudsætningerne. 
Denne orientering kan høres 
som podcast på TNA’s nyopret¬ 
tede ”UFO” websted. Her findes 
samtidig link til en videooptagelse 
med Nick Pope, hvor han besøger 
TNA og fremviser noget af arkiv¬ 
materialet. 

Fra det bizarre til det seriøse 


Desværre lagde medierne både i 
Danmark og i udlandet ved of¬ 
fentliggørelsen i maj 2008 mest 
vægt på de lidt mere bizarre 
aspekter i ufo-rapporterne. Roder 
man i arkivet, kan man nemlig 
også finde breve fra borgere, der 
mener at have set eller have haft 
kontakt med væsener fra det ydre 
rum, og det er især denne type 
historier, der har tiltrukket visse 
dele af mediernes opmærksom¬ 
hed. 

En britisk kvinde har såle¬ 
des fortalt forsvarsministeriet i 
detaljer om, hvordan hun igen¬ 


nem seks år havde et forhold til 
et ET-lignende fremmed væsen, 
der kaldte sig Algur. Fra 1975-81 
havde de to et ’Tysisk og mentalt 
forhold”, der endte brat, da Algur 
blev dræbt af et andet ukendt 
væsen af en helt tredje race. Også 
mange andre borgere har givet 
lange beskrivelser af både rumvæ¬ 
sener og fartøjer. 

En anden af beretningerne er 
fra 1983 og fortæller om en 78 år 
gammel kvinde, der på en fisketur 
ved midnat observerer rumvæse¬ 
ner i grønne overalls. Væsenerne 
steg ifølge kvinden om bord i et 
rumskib, men fik derefter at vide, 
at de skulle forsvinde igen, fordi 
de var for gamle og svage til at 
udføre deres mission. 

Et andet dokument viser, 
hvordan kunder og personale 
på en pub i Tunbridge Wells den 
21. februar 1982 rapporterede 
et ukendt objekt med grønne og 
røde blinkende lys flyvende i ret¬ 
ning af...Gatwick lufthavn! 

Meget af det tidligere klassifi¬ 
cerede arkivmateriale består des¬ 
uden af korrespondance fra of¬ 
fentligheden sendt til regeringens 
embedsmænd, såsom MoD - og 
politikere, som fx daværende pre¬ 
mierminister Margaret Thatcher. 

David Clarke gør opmærksom 
på, at det frigivne arkivmateriale 
også rummer sager af interesse for 
de mere seriøse ufo-interesserede: 

”Fra hvad jeg har set hidtil, 
er indholdet typisk for tidligere 
frigivne dokumenter. Mange ikke 
særligt spændende rapporter, men 
lejlighedsvis også mere interes¬ 
sante rapporter. Og ingen tegn på, 
at selv de interessante rapporter 
bliver ordentligt undersøgt.” 

Fire af de otte filer fra denne 
første frigivelse af dokumenter 
stammer fra forsvarsministeriets 
DS8 og SEK (AS). Disse sekreta- 


Netvfv released Ul O files uackoromwi matenal Ljcis 


\i. Uo i tuj cn liav.ly itltaaci filtw 

tisse. Ly til- -i. én ilsvi 'hr: il ti. 

- M.J WIJUll-J JK 
iiuuilu i jf - 



Newly released UFO files 
from the UK government 

Betty & Barney Hiil bortførelsen 


riater er blevet almindeligt kendt 
blandt ufo-forskere og medier 
som forsvarsministeriets UFO- 
desk. 

De resterende fire filer stam¬ 
mer fra efterretningsafdelingen 
DI55, der ydede teknisk og vi¬ 
denskabelig assistance til UFO- 
desken. Afdeling DI55 var også 
ansvarlig for forsvarsministeriets 
Condign Report (se UF O-N yt nr. 

3, 2006). 

Når man gennemgår arkiverne, 
vil man bemærke, at såkaldt per¬ 
sonlige oplysninger som navn og 
adresse på vidner og MoD-perso- 
nale er fjernet i henhold til § 40 i 
FOIA (Freedom of Information 
Act). Ikke desto mindre er det 
forholdsvis let for især engelske 
ufo-forskere at identificere nogle 
af dem, der regelmæssigt har 
korresponderet med forsvarsmi¬ 
nisteriet. 

De først frigivne filer giver et 
øjebliksbillede af britisk ufologi 
fra slutningen af 1970’erne gen¬ 
nem midten af 1980’erne, hvor 
også Rendlesham-sagen hittede i 


medierne og fik stor opmærksom¬ 
hed hos ufo-forskere verden over. 
Dokumenterne indeholder også 
flere hundrede individuelle rap¬ 
porter, hvoraf nogle af dem stam¬ 
mer fra den civile flyvetjeneste og 
et par fra militære kilder. 

Korncirkler i arkivet 


Til nogles overraskelse er der også 
dukket rapporter om engelske 
korncirkler op blandt de frigivne 
materialer. Fx en rapport om 
en korncirkel opstået i området 
omkring Andover i Hampshire i 
august 1985. Rapporten er udar¬ 
bejdet af Army Air Corps. 

Et efterforskningshold ledet 
af en oberstløjtnant Edgecombe 
fotograferede den centrale 40 fod 
store cirkel fra jorden og luften. 
Holdet blev tilkaldt af landman¬ 
den, der ejede området. Han 
havde alarmeret helikopterbasen 
og spurgt, hvad i alverden de nu 
havde gang i! 

I deres rapport til Whitehall 
gav hærens mandskab udtryk 


for deres forbavselse over mang¬ 
len på fodspor og bemærkede, 
hvordan hveden var lagt ned 
mod urets retning i en komplet 
cirkelaftegning. Hærens interesse 
for korncirkler fik da også gang 
i spekulationerne blandt ufo- og 
korncirkelfolk om en form for of¬ 
ficielt cover-up, altså en officiel 
hemmeligholdelsespolitik på ufo- 
og korncirkelområdet. I december 
1985 noterede en DI55 ansat, at 
noget usædvanligt var sket, men 
nøjagtigt hvad fortsat var et my¬ 
sterium, og han fortsatte, at fra et 
rent forsvarsmæssigt synspunkt 
var det ikke hans opfattelse, at 
det gav anledning til bekymring. 
DI55-medarbejderen afsluttede 
rapporten med nogle betragtnin¬ 
ger over, hvorvidt der kunne være 
tale om mini-tornadoer. 

Der skulle gå yderligere 5 år, 
før de nu så kendte korncirkelma- 
gere Doug og Dave stod offentligt 
frem og fortalte, hvordan de med 
primitive midler havde skabt en 
stor del af de ellers så mystiske 
engelske korncirkler. □ 


Frygt og afsky i New Hampshire 

I september 2000 arrangerede Karl Pflock og Peter Brookesmith en konfe¬ 
rence for interesserede i Betty og Barney Hiil sagen i Indian Head Inn, New 
Hampshire, tæt ved det sted hvor den påståede bortførelse fandt sted. For¬ 
uden de to redaktører deltog Robert Sheaffer, Dennis Stacey, Eddie Bullard, 
Hilary Evans, Greg Sandow, ordstyrer Marcel lo Truzzi, sponsor Joe Firmage 
og Betty Hiil sammen med hendes niece Kathleen Marden. Indlæggene på 
mini-konferencen er nu udgivet i bogen "Encounters at Indian head: the 
Betty and Barney Hili UFO Abduction Revisited". Bogen indeholder også bi¬ 
drag fra Martin Kottmeyer og Walter N. Webb, mens Sandows indlæg er 
udeladt. 


Det er sandsynligvis den første 
detaljerede ny-efterforskning af 
Hilis beretning i årevis, og de 
forskellige foredragsholdere frem- 
lagde deres egne oplysninger om 
sagen. 

Dennis Stacey havde gennem¬ 
gået litteraturen og fremlagde, 
hvad der nok var den bedst fun¬ 
derede version af historien, hvor 
der ellers er utallige uoverens¬ 
stemmelser i originalerne. Lige fra 
starten af konferencen fik man 
en overraskelse. På et afgørende 
punkt i Barneys første observa¬ 
tion, hvor han i de offentliggjorte 
beretninger fortalte, at han greb 
en donkraft som beskyttelse, står 


det nu klart, at han tog en kaliber 
.22 pistol, som han havde gemt i 
bagagerummet, (det er en vigtig 
oplysning, da det er forbudt at 
have skydevåben med ind i Ca¬ 
nada). Det er et meget vigtigt 
punkt i beretningen, som andre 
ikke har set på før. 

Marcello Truzzi gennemgik 
argumenterne for og imod histo¬ 
rien, og hvilke slutninger man kan 
drage, for at en påstand bliver 
bemærkelsesværdig. Han kom 
med en meget interessant pointe: 
Ville nogen rejse tiltale mod en 
formodet kriminel på grundlag 
af et så svagt bevismateriale som 
i Hill-sagen? Truzzi hævder, at 


Ujm 


THE BETTY and 
BARNEY HILL 
UFD ABDUCTIDN 
REVISITED 


□ < 
□ □ 
uz 


Karl F*fldck and Peter Brdckesmith, ane 


AF PETER 
ROGERSON 


Karl Pflock og 
Peter Brookesmith 
(red.): Encounters 
at Indian Head 
- the Betty and 
Barney Hili UFO 
Abduction Revi¬ 
sited, Anomalist 
Books 2007, 311 
sider, illustreret, 
£ 12 . 00 . 

► 

Betty Hil / / sep¬ 
tember 2000 på 
det sted, hvor hun 
og Barney blev 
bortfort i 1961. 
Fra venstre ses 
også KarI Pjlock, 
Greg Sandow, Ed¬ 
die Bul I ard og Joe 
Firmage. 

(Foto: Hilary 
Evans) 


Betty & Barney Hiil bortførelsen 


ufologer er villige til at acceptere 
Hilis påstande på grund afog ikke 
på trods q/‘deres usædvanlige na¬ 
tur. Det ser ud til at være korrekt, 
for når man fx spørger ufologer, 
om de ville acceptere en påstand 
fra en fremmed om, at han både 
er prinsesse Dianas og Hillary 
Clintons elsker og har kendskab 
til diverse hemmeligheder, så ville 
de på baggrund af de foreliggende 
oplysninger svare nej, men med 
ufoer er det anderledes. Det er 
med andre ord sådan, at jo mere 
usædvanlig påstandene er, jo sva¬ 
gere beviser kræves der åbenbart. 



(Tegning: Terry Hadler) 


Indlæggene på mini-kon¬ 
ferencen kan klart inddeles i 
grupper: Hilary Evans’, Peter 
Brookesmiths og Martin Kot- 
temeyers psykosociale tilgange til 
emnet, Sheaffers skeptiske tilgang 
og Bullards, Pflocks og Webbs 
mere troende. 

Brookesmith og Pflock har 
tydeligvis brugt mange timer på 
at gennemgå kortene og har begge 
gennemkørt Hilis rute adskillige 
gange. Selv efter disse ture er de 
ikke enige om, hvorvidt der var 
tale om manglende tid eller ej. 



Hilary Evans illustrerer med 
flere forskellige beretninger, 
hvordan mennesker kan have 
forskellige opfattelser af faktiske 
hændelser og nogle en hel del 
mærkeligere end Hilis. 

Brookesmith søger efter den 
mytiske betydning i beretninger 
om observationer af ”de frem¬ 
mede”, og Kottmeyer fortsætter 
sin jagt på kulturelle kilder. 

Sheaffers skeptiske argumenter 
indeholder svagheder, som Pflock 
kan udnytte, men Pflocks eget 
bidrag er meget svagt, og jeg kan 
ikke lade være med at spekulere 
på, om han ikke blot gennemgår 
tingene, fordi det er en del af hans 
kontrakt. Pflock hævder, at en 
ordret gennemgang af Hilis beret¬ 
ning fører til den konklusion, at 
de virkelig blev kidnappet af væ¬ 
sener fra Zeta Reticuli. Problemet 
er blot, at det gjorde de ikke. Hilis 
aliens er faktisk meget simple ali¬ 
ens, da de er for menneskelige. De 
ligner mere eller mindre os, bort¬ 
set fra nogle få anatomiske for¬ 
skelle, meget mindre end forskel¬ 
lene mellem mennesker og deres 
meget nære fætre chimpanserne. 
De opfører sig som mennesker, 
de har bøger og kort, og oprørske 
besætningsmedlemmer som bærer 
uniformer. Deres teknologi var al¬ 
lerede ved at være forældet i 1961 

håndtag og vægkort er direkte 
forældede nu. Deres samtaler er 
selvmodsigende. Pflock mener, at 
de fremmedes oversættelsesma¬ 
skine og hukommelses-slettere 
kan have fungeret meget dårligt, 
men hvis de fremmede virkelig 
havde en oversættelsesmaskine 
og en hukommelses-sletter, så 
vidste de allerede dengang mere 
om menneskelig fysiologi og 
psykologi, end vi selv gjorde, så 
hvorfor rejse rundt og bortføre 
mennesker? 

Selvfølgelig kan en eller anden 
forsøge at redde rumskibs-hypo¬ 
tesen ved at hævde, at de rigtige 
aliens er så fremmedartede, og 
at det, der sker med de bortførte 
om bord, er så ufatteligt, at deres 
hjerne slet ikke kan forstå det og 
derfor erstatter det med et mere 
hverdagsagtigt billede. 

Ægteparret Hilis historie virker 
som et produkt af deres fantasi, 
fuld af menneskelige forestillinger 
og menneskelige bekymringer, 
og det er, hvad det er. Beretnin¬ 
gens elementer er resultatet af 
ægteparret Hilis hverdag, håb og 
frygt. Nogle spor er mere indly¬ 
sende end andre. Tydeligst er den 


kendsgerning, at Betty og Barney 
Hili ikke var hr. og fru Gennem¬ 
snitsborger - de var nogle meget 
usædvanlige mennesker. Selv i 
dag er ægteskaber mellem forskel¬ 
lige racer ikke helt så almindelige 
i USA som i England. I 1960, 
da Hilis blev gift, var det endda 
meget usædvanligt. Andelen af 
afroamerikanske indbyggere i 
New Hampshire var meget lille. 
Hilis kunne meget vel have været 
det eneste sort/hvide ægtepar i 
hele staten. Det krævede stort 
mod og indebar en vis risiko. 

Betty var en kvinde med en stærk 
personlighed og et job med højere 
status end mandens igen meget 
usædvanligt. Hun var skilt, og 
hendes første mand havde også 
været gift før. Var hun årsagen til 
hans første skilsmisse? Vi ved det 
ikke, ingen har spurgt. Vi ved, at 
Barneys skilsmisse var en bitter 
affære, og at den første fru Hi 11 
hadede Betty og ikke ville lade 
sine børn møde hende. Man kan 
godt forestille sig, at det at have 
”mistet” sin mand til en hvid 
kvinde må have været en meget 
ydmygende oplevelse for en sort 
kvinde på det tidspunkt. Man 
kan måske forestille sig den forhå¬ 
nelse, hun følte, og de antydninger 
der fulgte i kølvandet, fx at Betty 
og hendes hvide, liberale venner 
brugte Barney som en symbolsk 
”neger” for at vise, hvor progres¬ 
sive og oplyste de var. Helt sikkert 
uden grund, men sådanne ting 
gør ondt. 

Barney levede uden tvivl under 
et voldsomt pres. Han havde langt 
til arbejde, var ude i en bitter strid 
med sin ekskone, og Betty kan 
man formode - var ikke den let¬ 
teste person at leve sammen med. 
Der skete helt sikkert også andre 
alvorlige ting på det tidspunkt. 
Bettys niece husker, at Barney 
blev meget indadvendt i den 
periode. Hun, som var et barn 
dengang, forbinder det med bort¬ 
førelseshistorien, men noget tyder 
på, at den udløsende faktor i vir¬ 
keligheden fandt sted tidligere. 

Barney havde tidligere i livet 
haft store problemer. Han havde 
haft problemer med alkohol, og 
de vendte tilbage efter observatio¬ 
nen. Alvorlige alkoholproblemer 
er ofte et tegn på stress og store 
problemer. Hvad havde forårsaget 
stressen og problemerne? 

Så er der pistolen. Det er 
svært at se, hvilken betydning 
den havde, uden at vide hvor al¬ 
mindelige håndvåben var i 1961 i 

Betty og Barney Hiil sagen kort fortalt 


Natten mellem den 19. og 20. september 1961 var 
ægteparret Betty og Barney Hili på vej hjem fra 
Canada til Portsmouth i staten New Hampshire i 
USA. På et tidspunkt under køreturen opdagede de 
en kraftig stjerne på den klare nattehimmel. Lyset 
blev ved med at følge bilen, og de standsede flere 
gange for at se nærmere på det gennem en kikkert. 

Pludselig fløj lyset i en stor bue og endte med 
at flyve lige imod dem. Nu så de, at det var et ski¬ 
veformet objekt. Barney standsede bilen og steg 
ud. Objektet kom langsomt nærmere. Til sidst 
svævede det 20 meter over jorden og kun 30 meter 
fra bilen. Barney kunne se en række vinduer på 
objektet, og bag dem så det ud, som om der var 
flere væsner i sorte uniformer. 

Pludselig blev Barney panikslagen. Han skreg 

hysterisk: ”De 
bortfører os. De 
bortfører os!” Så 
sprang han ind 
i bilen, trådte 
på speederen 
og kørte ned 
ad hovedvejen 
i rasende fart. 
Ingen af dem 
så tilbage med 
det samme. Da 
Betty lidt efter 
rullede sideru¬ 
den ned og kig¬ 
gede bagud, var 
objektet borte. 

Ægteparret 
havde kun kørt 


i ganske kort tid, da de hørte en serie bip-lyde. 
Hvert bip fik vognen til at ryste... 

Da de nåede hjem, var det morgen. De var 
enige om ikke at fortælle nogen om oplevelsen. 
Men nattens mareridt bekymrede dem. De forstod 
ikke, hvorfor de var kommet to timer senere hjem 
end forventet. Det så ud, som om de havde mistet 
to timer. Hvorfor? 

I den følgende tid led Barney af søvnløshed, 
angst og mavesår. Betty havde mareridt hver nat 
om et stort fartøj, hvor hun blev undersøgt. Til 
sidst søgte de hjælp hos en læge. Han hjalp dem, 
så godt han kunne. Senere henviste han dem til 
dr. Benjamin Simon, som var en kendt psykiater 
i Boston og specialist i hypnotisk terapi ved be¬ 
handling af psykiske sygdomme og hukommelses¬ 
tab. I det næste halve år besøgte Betty og Barney 
psykiateren en gang om ugen. 

Under hypnose blev det tilsyneladende afsløret, 
hvad der skete i de to "forsvundne” timer: 

Efter ægteparret havde hørt bip-lydene, kørte de 
ind på en sidevej og gennem en skov. De standsede 
ved en lysning. Objektet stod på jorden midt i lys¬ 
ningen. En gruppe ufonauter kom hen imod dem 
og førte dem om bord i fartøjet. Her blev de begge 
undersøgt meget grundigt. Ufonauterne tog bl.a. 
prøver af hår, fingernegle og afskrabninger af Bet¬ 
tys hud og en sædprøve fra Barney. 

Efter undersøgelsen blev parret ført tilbage til 
bilen, og så hørte de igen bip-lyde... 

kmh □ 



Betty Hili på det sted, hvor bortfø¬ 
relsen fandt sted. 

(Foto: Kathleen Marden) 


(Tegning: Dezso Sternoczky) 

Betty & Barney Hiil bortførelsen 


New Hampshire. Min første tanke 
er, at de ikke var så almindelige 
sammenlignet med jagtrifler. Det 
var ikke et område med høj kri¬ 
minalitet. Hvis det var tilfældet, 
kunne man formode, at Barney 
følte sig udsat. Hilis ægteskab, 
politiske aktiviteter og Bettys ar¬ 
bejde som socialrådgiver (inden 
for børnevelfærd) kunne have ført 
til trusler. Pistolen, og det at den 
var omhyggeligt gemt væk, tydede 
på, at Barney følte sig som en ja¬ 
get mand. 

Da rejsen, som var dårligt 
planlagt, begyndte, var Barney 
(og Betty) allerede godt udmat¬ 
tede og viste tegn på tiltagende 
stress. Barney følte sig meget 
udkørt. Vi får nok aldrig at vide, 
hvad der helt nøjagtigt skete den 
nat, men stress, udmattelse, san¬ 
seforstyrrelser og perioder med 
mikro-søvn og mikro-REM synes 
at spille en meget vigtig rolle. 



Betty Hiil dode den 1 7 . oktober 2004, 
85 år gammel. Fotoet viser Betty Hili 
under et af hendes utallige ufo-fore¬ 
drag. I 1995 skrev hun bogen ”A c om¬ 
mon Sense Approaeh to UFOs”. 12002 
blev den kjole, som Betty havde båret 
under bortførelsen (og som havde ligget 
urort i et skab lige siden!) analyseret af 
en ekspert hos Frontier Analysis Ltd. 

" UFO-Nyt ” bragte en omtale af analy¬ 
sen og dens konklusion i nr. 2, 2004. 

Bemærk også, at Barneys re¬ 
aktion på lyset på himlen. Han 
befinder sig helt klart på kanten 
af det hysteriske og den totale 
panik, endda i så høj grad at han 
ikke helt kan huske, hvad der 
skete. Hvis hans senere indeslut¬ 
tethed og tilbagevendende alko¬ 
holisme osv. stammer fra den nat, 
behøver vi ikke at gå længere. I 
stedet for at være manden, som 
beskyttede en lille kvinde, bom¬ 
mede han. Det, han fortalte om 
under sin regressionshypnose - 
"udtagning af sædvæske" og en 
sonde i endetarmen - kan meget 
vel have en noget mere jordnær 
forklaring, som fx at han tissede 
og gjorde i bukserne i panik; en 


meget traumatisk og skamfuld 
oplevelse. 

For at komme mere salt i såret 
bliver Betty i sine drømme heltin¬ 
den, som står ansigt til ansigt med 
de grå væsener og sætter dem på 
plads. Viser disse drømme ikke, 
hvem der havde bukserne på og 
bestemte, hvor skabet skulle stå i 
den familie? 

Hvad er det, som Barney er 
bange for, og som Betty ikke har 
respekt for? Se på billederne af 
rumvæsnerne med deres hatte, 
jakker og bukser, husk kortene 
og den oprørske besætning. Der 
er ikke den store brug for kort 
i rumskibe, der hopper mellem 
stjernerne gennem ormehuller, 
bruger rummet og teknikker, som 
den menneskelige hjerne ikke kan 
fatte. Dette er et billede af et skib 
på havet. De er søfolk. Hvilken 
slags søfolk stjæler mennesker? 
Slavehandlere selvfølgelig! Alt 
det har vi overset, fordi vi ikke er 
sorte. Det er den grundlæggende 
angst, der griber Barney. De er 
skrækkelige væsener, der ligner 
os og så alligevel ikke helt, og vil 
gøre ham til slave. Betty kommer 
fra den dominerende, hvide kultur, 
så hun kan ikke føle en skræk 
for at blive ført tilbage til slaveri. 
Hun kan konfrontere besætnin¬ 
gen. I hendes vision er søfolkene 
nærmest at betragte som en flok 
forvirrede pirater. 

Brookesmith citerer flere, som 
antyder dette, uden dog at gøre 
det helt tydeligt. På en måde er 
slaveri blevet en ingrediens i bort¬ 
førelsesberetningerne. Tanken er, 
at de vil fjerne vores menneskelig¬ 
hed. Måske minder bortførelses¬ 
beretningerne os om, at vi alle er 
sorte nu. 

Alien-temaet peger i retning 
af de særlige karaktertræk i det 
anglo-amerikanske slaveris traditi¬ 
onelle samfund, hvor der ikke var 
lighed mellem mennesker, og hvor 
man kunne behandle slaverne som 
en underordnet gruppe væsener 
med deres egen lave status som fx 
livegne. Det "liberale" individuali¬ 
stiske, anglo-amerikanske samfund 
med sin kristne tro og humane 
synspunkt, at "alle mennesker er 
skabt lige", kunne kun få "en god 
samvittighed" med hensyn til sla¬ 
veriet ved at reducere slaverne til 
under-mennesker. 

Den "medicinske undersøgelse” 
og symbolske "fertilitetstest" er 
for Barney prikkeriet og under¬ 
søgelsen på auktions-pladsen 
(ved slavehandel). For Betty er de 


måske en medicinsk foranstalt¬ 
ning for at undersøge, om der var 
nogen målbar radioaktivitet som 
følge af de genoptagne atom¬ 
prøvesprængninger. Betty har 
inkorporeret Barneys frygt for at 
blive taget til fange i sine drømme, 
men hun kan ikke forstå, hvad 
det i virkeligheden drejer sig om. 
Hendes aliens lader dem gå, mens 
Barney mener, at han er flygtet, 
og at væsnerne alligevel ikke er 
slavehandlere. 

Det, der for Barney var en 
oplevelse af uforfalsket ræd¬ 
sel, bliver for Betty et storslået 
eventyr - et eventyr der bringer 
hende langt væk fra denne ver¬ 
dens virkelighed. Konferencens 
deltagere var enige om, at Betty 
senere blev fanget ind i forskel¬ 
lige besynderligheder, hvor hun så 
flyvende tallerkener alle steder og 
fortalte mange utrolige eventyr. 
Hun blev på en måde en slags 
kultleder og en kontaktperson. 
Mange af forfatterne tager dette 
som en reaktion på den sorg, der 
fulgte som følge af Barneys alt for 
tidlige død (Barney døde i 1969 af 
et hjertetilfælde, 46 år gammel), 
mens Jacques Vallée i sine notater 
nævner, at Betty allerede var i den 
tilstand så tidligt som i 1966, tre 
år før Barneys død. 

Man har altid troet, at ægte¬ 
parret Hili kun meget modvilligt 
ville fortælle om deres oplevelse, 
men det viser sig nu at være helt 
anderledes. De holdt adskillige 
foredrag, eller rettere Betty gjorde. 
Det var Betty, der ringede til fly¬ 
vevåbenet, Betty som kontaktede 
NICAP osv. Efterhånden som 
historien ændrede sig, blev væs¬ 
nerne venner, og de begyndte at 
udvikle overnaturlige kræfter, så¬ 
som at lægge blade (!) i naboernes 
lejligheder og dukke op over an¬ 
dres huse, når Betty bad om det. 
De vandtætte skotter, som nogle 
ufologer tror, der er mellem kon¬ 
taktpersoner og bortførte, ligner 
mere et papirgardin. 

Der er selvfølgelig meget mere 
i historien, vi sandsynligvis aldrig 
får kendskab til, selv om vi mulig¬ 
vis kunne finde ud af meget mere 
ved at gennemgå de lokale aviser 
fra perioden og derved få et bedre 
indblik i, hvordan det samfund, 
de levede i, fungerede, og hvordan 
det påvirkede dem. Det kunne 
være interessant at vide, hvad 
Barneys børn fik ud af historien. 
Og der er fortsat den mulighed, at 
en gammel dagbog eller et brev vil 
sende os i en helt anden retning. 

Bortforel sesoplev¬ 
elsen, som ægte¬ 
parret Hili fortalte 
om under hyp¬ 
nose, har dannet 
skole for alle 
efterfølgende ufo- 
bortførelser. Deres 
oplevelse blev gen¬ 
kaldt 12 dage efter 
tv-sel skabet ABC s 
afsnit ”The Bel lero 
S hiel d" i science 
fiction-serien ”The 
Out her Limits”. 

I dette afsnit op¬ 
træder en alien 
med ø jne og en 
opførsel, som 
matcher den alien, 
Barney fortalte om 
under hypnose, og 
som gav ham nat¬ 
lige mareridt. 



Betty Hiils niece Kathleen 
Marden udgav i 2007 bogen 
”Captured! The Betty and 
Barney Hili UFO Experience” 
(læs mere om bogen på http:// 
kathleenmarden.googlepages. 
com). Bogens forord er skrevet 
af den selvsmagende rumskibs¬ 
entusiast Stanton T. Friedman, 
som også har sat sit fingeraftryk 
på bogens aggressive kapitel om 
de personer, som sætter (beret¬ 
tigede) spørgsmålstegn ved ægte¬ 
parret Hilis oplevelse. Mardens 
velskrevne bog bekræfter, at 
Barney var en syg mand under 
stort pres. Bogens svaghed er, at 
Hilis originale beretning mikses 
sammen med detaljer, som først 
er fremkommet mange år senere 
under hypnose. Bogen afslører 
også, at Betty ikke kunne se 
forskel på et landet rumskib og 
en gadelampe. Marden undskyl¬ 


der dog Bettys livlige fantasi og 
manglende jordforbindelse med, 
at hun mistede realitetssansen 
efter Barneys død i 1969. Men 
undskyldningen holder dog ikke. 

I et brev, dateret den 4. april 
1966, skrev Betty: ” Barney og 
jeg tager jævnligt ud om aftenen. 
Siden sidste oktober har vi set 
vores ’venner’ 8-9 gange ud af 
hver tiende tur til Portsmouth 
... Sidste lørdag kørte vi en tur i 
White Mountains, da et ufo duk¬ 
kede op nær Cannon Mountain 
omkring 15 meter over jorden 
og lige foran os. Dets lys blev 
svagere, og vi kunne se rækken af 
vinduer, inden det blev usynligt.” 
Denne observation er næsten 
identisk med det første møde 
med ufoet i 1961. 

□ 

kmh 


Kilde: 

Magonia 96, oktober 2007 

Oversættelse og bearbejdelse: 

f or & kmh 

Disclosure Project 


AF ANDREAS 
OHLSSON 


Steven Greer under 
pressekonferencen 
i National Press 
Club i Washington 
D C. i maj 2001. 
(Foto: Deel an 
McCCullagh) 


Steven Greer og den store mørklægning 

Steven Greer er manden bag det amerikanske "Disclosure Project". Han vil 
afsløre sandheden bag det, han kalder en mørklægning af ufo-fænomenet. 
I 2001 blev der afholdt en konference i Washington, hvor Greer lod et stort 
antal personer fortælle om deres erfaringer med ufo-observationer for at 
vække politikernes og militærets interesse og få dem til at gå til bunds i 
mysteriet. Hvad skete der med de ambitiøse planer, og hvilke effekter har 
projektet haft, nu hvor det har eksisteret i syv år? 


I 1997 fortalte akutlægen Steven 
Greer i avisen ”Share Interna¬ 
tional”, at han ville gøre noget 
ved den undertrykkelse, som mi¬ 
litæret og højtstående personer i 
det amerikanske politiske system 
ifølge ham havde udført i mange 
år. Siden 1993 har han stået i 
spidsen for ”Disclosure Project” 
(Projekt Afsløring) i et forsøg på 
at overbevise offentligheden og 
politikerne om, at ikke-jordiske 
ikke blot er virkelige, men også 
har fredelige hensigter. 

En del af hans dagsorden er 
at skabe fredelige og holdbare 
relationer til de ikke-jordiske in¬ 
telligenser, så Greer oprettede for 
en sikkerhed skyld også ”Project 
Starlight” for at udvikle ideerne. 
Starlight-projektet skulle finde de 
videnskabelige beviser på de fly¬ 
vende tallerkeners eksistens. 



Steven Greer blev født i 1955 og 
bor i Charlottesville i staten Vir¬ 
ginia i det østlige USA med sin 
kone og fire døtre. I mandebladet 
”Hustier” fortalte Greer for nogle 
år siden om sin første ufo-obser¬ 
vation: 

”Det var i begyndelse af 
1960’erne, da jeg var otte eller ni 
år. Nogle nabodrenge og jeg så et 
diskosformet, vinduesløst objekt, 
som svævede lydløst for siden at 


forsvinde sporløst. Mine forældre 
sagde: ‘Det lyder da morsomt’ og 
ignorerede det, men jeg ved, hvad 
jeg havde set, og det ændrede mit 
liv.” [1] 

Denne tidlige hændelse satte 
måske sine spor i den unge mand, 
så han forsøgte at overbevise 
andre om de ikke-jordiskes eksi¬ 
stens? 

I 1991 grundlagde Steven 
Greer sin måske mest kendte 
organisation Center for the 
Study of Extraterrestrial Intel¬ 
ligence (CSETI), som definitivt 
gik et skridt længere end SETI- 
projektet, som ”kun” vil oplyse 
og fremfor alt lytte efter ikke-jor¬ 
diske radiosignaler. CSETI ville 
derimod kommunikere med de 
ikke-jordiske, da initiativtagerne 
på forhånd vidste, at besøgende 
fra kosmos allerede befandt sig på 
Jorden. Greer bruger betegnelsen 
Nærkontakt af femte grad (CE-5), 
som drejer sig om at påbegynde 
gensidig kommunikation med de 
ikke-jordiske. 

Nye energier 


I juli 2007 startede han endnu 
et projekt, Advanced Energy 
Research Organization (AERO), 
som har til formål at udvikle nye 
former for energier til erstatning 
af de miljøfarlige og destruktive 
energikilder som fx kul, olie og 
kernekraft. 

For dem, der gerne vil være 
med til at kommunikere med de 
kosmiske besøgende, tilbyder 
Greer kurser, der lokker delta¬ 
gerne med at blive ”Ambassadø- 
rer i Universet”. For 995 dollars 
kan de, der har lyst, få lov til at 
tilbringe en uge under stjernerne 
med Steven Greer og forsøge at 
få kontakt med de ikke-jordiske. 
Kurserne afholdes i North Ca- 
rolina, Colorado og Californien, 
og to ud af tre kurser er ifølge 


CSETEs hjemmeside allerede 
fuldt optaget. 

I den formular, man skal ud¬ 
fylde for at deltage i kurset, skal 
man ud over at erklære, at man 
er psykisk rask, også fortælle, om 
man virkelig er rede til kontakt 
med ikke-jordiske. 

”Hvis det skulle føre til en op¬ 
levelse om bord på et rumskib og 
en mulig rejse til en anden planet, 
er du så villig og har muligheden 
for at deltage?”, er også et spørgs¬ 
mål, som skal besvares. 

Man skal også oplyse, om man 
er klar til at forberede sine nære 
og kære på, at man kan blive nødt 
til at være væk fra både familie og 
job i længere tid, hvis kontakten 
med de ikke-jordiske viser sig at 
indebære disse muligheder. 

Deltagelse i kurserne sker un¬ 
der forudsætning af, at man har 
sat sig godt ind i Greers bøger, 
men paradoksalt nok skal man 
ikke forvente, at de ikke-jordiske 
kommer som bevis på deres eksi¬ 
stens. 

Kritikerne hævder, at Greers 
ufologiske initiativ snarere er en 
slags new age-influeret kursus¬ 
virksomhed, hvor han starter 
nye projekter i et forsøg på i det 
mindste at holde på sine mest 
trofaste sympatisører. Hans kon¬ 
ference i 2001 lignede, ifølge hans 
modstandere, snarere et afsnit af 
”X-files” end en seriøs debat og 
gav nærmest et indtryk af at være 
studier i, hvordan konspirations¬ 
teorier fødes og udspredes. 

Ifølge Greer opdagede man 
allerede i 1940’erne og 1950’erne, 
hvordan de flyvende tallerkener 
blev drevet frem af elektromag¬ 
netisme, men det blev hemme¬ 
ligholdt af højtstående myndig¬ 
hedspersoner helt op til i dag. 

De forskellige kontaktpersoner 
som George Adamski og Howard 
Menger påstod det samme for år 
tilbage. 

Gasangreb mod ET 


En af de mere absurde påstande 
fra Greer stammer fra en hændelse, 
som ifølge ham fandt sted i juni 
1997. Greer påstod i en telefon¬ 
samtale med ufologen Christopher 
O’Brien, at han under en 20-30 mi¬ 
nutter lang mental kommunikation 
med ikke-jordiske fik at vide, at de 
var blevet udsat for et gasangreb 
af amerikanske militære styrker 
ved Mount Blanca i Colorado. 
Oplysningerne blev offentliggjort 
på CSETI’s hjemmeside den 23. 
februar 1998, men fjernet umiddel¬ 
bart efter. Kort tid efter påstanden 
foretog Greer en drastisk kurs¬ 
ændring og fik hjælp fra ufologen 
Steve Moreno, som dog ikke ville 
tillade, at oplysningerne om gas¬ 
angrebet blev spredt yderligere. 

I stedet konstaterede Moreno, at 
Greers beskrivelse af gasangrebet 
var blevet ”publiceret i en forkert 
sammenhæng og alt for hurtigt og 
under stor forvirring”. 

I ufologisk sammenhæng er 
Greer kendt for ikke at være så 
nøjeregnende med at kontrollere 
sine kilder. Han er blevet mest 
berømt gennem tv-serier som 
”Sightings”, hvor han sammen 
med sine tilhængere tager på ud¬ 
flugter til den amerikanske ørken 
for at få telepatisk kontakt med 
ikke-jordiske. 

Apollo-astronauten og sjette 
mand på Månen Edgar Mitchell 
erkender, at han samarbejdede 
med Greer i nogle år, men fik 
nok, da Greer begyndte at over¬ 
fortolke, hvad han og andre per- 


Disclosure Project 



soner sagde om ufo-fænomenet. 
Trods flere henvendelser om, at 
Mitchell ikke længere ville sam¬ 
menkædes med Greers påstande, 
ligger informationerne stadig på 
Greers hjemmesider. 

Den 9. maj 2001 trådte en snes 
militærpersoner og andre em- 
bedsmænd frem med oplysninger 
om ikke-jordiske besøg på Jor¬ 
den. Nu ville Steven Greer, som 
stod for mødet, sørge for, at alle 
hemmeligheder omkring ufo-ob¬ 
servationerne blev fjernet. Greer 
havde slået på stortromme og lejet 
sig ind i National Press Club i 
Washington og sendte tilligemed 
pressekonferencen via nettet til 
omkring 250.000 netbrugere. En 
efter en fortalte de indbudte den 
ene fantastiske historie efter den 
anden. Blandt talerne var George 
A. Filer III (en tidligere major 
i det amerikanske flyvevåben), 
hærsergenten Clifford Stone og 
advokaten Daniel Sheehan. 

"Hemmelig regering” 


De engagerede i Disclosure Pro¬ 
ject nærer stor mistillid til myn¬ 
dighederne, hvilket Sheehan er 
et levende eksempel på. I 1977 
blev han inviteret til Library of 
Congress og fik forelagt nogle 
ejendommelige fotos af et ikke- 
jordisk fartøj, som blev undersøgt 
af det amerikanske militær. Det 
lykkedes ham af smugle et foto, 
som siden førte til et langt møde 
mellem Sheehan og Jet Propulsion 
Laboratorys eksperter, ud. Hvad 
fotoet forestillede, og hvad resul¬ 
tatet af mødet med JPL førte til, 
står ikke klart. 

Sidst i 1960’erne og i begyn¬ 
delsen af 1970’erne blev Sheehan 


kendt som venstrefløjsaktivist, 
og han bakker Greers krav om at 
afvikle rumvåbenindustrien op. 
Han sluttede sig i 1980’erne til en 
gruppe kaldet Christie Institute, 
som fremsatte kontroversielle 
påstande som for eksempel, at 
CIA havde dannet en "hemmelig 
regering” med drab og lejemord 
på samvittigheden. Ifølge Christie 
Institute stod CIA også bag mor¬ 
det på John F. Kennedy. 

Steven Greer og hans tilhæn¬ 
gere synes ikke at bekymre sig 
om, at mange mennesker kan 
have svært ved at forestille sig, 
at der findes holdbare videnska¬ 
belige belæg for, at ikke-jordiske 
besøgende er virkelige. Ifølge Dis¬ 
closure Project er der masser af 
beviser på, at ”de” eksisterer. Men 
hvorfor bliver det holdt hemme¬ 
ligt og af hvem? 

Svaret er, ifølge Greer, at der 
findes et militærindustrielt kom¬ 
pleks, som tilbageholder sandhe¬ 
den om ufoerne. Et antal såkaldte 
Black Projects og Ultra Black 
Projects arbejder inden for de 
hemmelige statslige budgetter med 
udviklingen af nye rumvåben. Det 
er dog ikke Kina og Rusland, som 
er målet for disse højteknologi¬ 
ske våbensystemmer, men if ølge 
Greers bærende teorier indgår de 
som skjold mod trusler fra ikke- 
jordiske. Kun meget få personer 
kender til det, og denne mørk¬ 
lægning er noget, som alle på 
højeste regeringsniveau kender til. 
Udvalgte personer i fx Det hvide 
Hus og CIA er involverede, og 
Greer mener, at omkring 200-300 
personer i administrationen har 
kendskab til disse hemmeligheder. 

"Spørgsmålet er mere kom¬ 
plekst, da det drejer sig om meget 


A polio as tronauten 
Edgar Mitchell 
støtter ikke læn¬ 
gere Greer. 

(Foto: Clas 
Svahn) 

stærke personlige interesser, som 
man desperat forsøger at holde 
hemmelige, så længe de på grund 
af økonomiske, sociale, teknologi¬ 
ske, geopolitiske og andre grunde 
kræver en sådan mørklægning,” 
hævder Greer. [2] 

Det lykkedes i hvert fald for 
Greer at overbevise en tilhænger 
om at engagere sig noget ud over 
det sædvanlige. Lara Johnstone 
fra Berkeley i Californien blev 
så betaget af Greers udlægning 
af Disclosure Project, at hun 
sultestrejkede for at få præsident 
Bush til at afsløre de hemmelige 
informationer om regeringens på¬ 
ståede kendskab til ikke-jordiske 
civilisationer og deres rumskibe. 
Efter 44 dage på vand, frugt og 
diverse juicer opgav Johnstone sin 
sultestrejke uden at få opfyldt sine 
krav. 


Mange løfter, men 
ingen "fri energi" 

I årevis har løftet om ”fri 
energi” været et af Steven 
Greers varemærker. Energien 
skulle som en evighedsma¬ 
skine tages ud af rummets va¬ 
kuum for at derefter at drive 
et apparat, som forvandlede 
den til elektricitet. 

I et radiointerview i fe¬ 
bruar 2003 påstod Greer, at 
han havde set et sådant appa¬ 
rat med egne øjne og kaldte 
det ”den vigtigste opdagelse 
i historien”. Over for UFO- 
Sveriges Anders Persson 
lovede Greers repræsentant i 
Sverige, Kim Forsell, omkring 
en måned senere, at alt ville 
blive afsløret for offentlighe¬ 
den seks måneder senere. 

Men den 15. april kom 
en ny meddelelse fra Steven 
Greer. Den mystiske opfin¬ 
der havde indstillet al videre 
udvikling af sit apparat. I 
samme pressemeddelelse op¬ 
fordrede Greer i stedet folk 
til selv at komme med forslag 
til apparater, som kunne 
udvinde fri energi og anti- 
tyngdekraft. 

Søger man i dag på ”fri 
energi” på nettet, opdager 
man blot, at Greers løfte fort¬ 
sat ser ud til at hænge i luften 
- om ikke i vakuumet selv. 

Clas Svahn 


Projekt afsløring 


Det seneste i rækken af Steven 
Greers projekter er AE RO, hvor 
målet er at udvinde energi fra det, 
som befinder sig rundt om os. 
Greer medvirker også på en dvd, 
som udkom i 2007 under navnet 
”Fastwalkers”, hvor de samme hi¬ 
storier som tidligere tages op igen. 

En svensk afdeling af Disclo¬ 
sure Project blev oprettet kort 
efter pressekonferencen i 2001, 
hvilket er omtalt i UFO-Aktuellt 
nr. 2/2003. ”Projekt Avslojande” 
ledes af Kim Forsell i Goteborg. 
Man har også oprettet en hjem¬ 
meside, som dog ikke er blevet 
opdateret siden 2005, og det ser 
ud til, at projektet er gået i dvale. 


Jeg har selv kontaktet Disclosure 
Project utallige gange med speci¬ 
fikke spørgsmål omkring, hvad 
Steven Greer selv mener om ufo¬ 
fænomenet, og hvordan projektet 
skrider frem. Som svar er jeg blot 
blevet henvist til at læse mere på 
hjemmesiden. 

Den, som venter på seriøse for¬ 
søg på at føre ufo-fænomenet ind 
i en politisk sammenhæng, kan i 
det mindste bruge Greers metoder 
som et advarende eksempel. Det 
ser med andre ord ud til, at det 
bliver meget svært at tage spørgs¬ 
målet op på dette niveau i USA. 
Efter over syv års virksomhed har 
Disclosure Project kun skabt nye 
projekter, men opnår de nogen¬ 
sinde konkrete resultater? □ 

SUFOI's mening om Disclosure Project 


Via hjemmesiden www.ufo.dk 
bliver SUFOI ofte spurgt, hvad 
vi mener om ”The Disclosure 
Project”, og om vi ikke bare for¬ 
søger at skjule sandheden, når vi 
ikke gør et stort nummer ud af 
projektet. Forklaringen er den 
enkle, at Disclosure Project ikke 
kan fremvise nogen resultater, 
men endnu vigtigere er det fak¬ 
tisk, at vi anser manden bag pro¬ 
jektet, Steven Greer, for at være 
utroværdig, hvilket også fremgår 
tydeligt af ovenstående artikel 
skrevet af Andreas Ohlsson fra 
UFO-Sverige. 

På Disclosure Projects presse¬ 
konference den 9. maj 2001 i Na¬ 
tional Press Club i Washington 
fortalte omkring 20 ufovidner om 


deres oplevelser. En af Greers 
kronvidner, Clifford Stone, 
fortalte, at Jorden i øjeblikket 
besøges af 57 forskellige racer af 
ufonauter. 

Selv i USA, hvor konspirati¬ 
onsteorierne ellers lever godt, er 
man ikke imponeret. En ameri¬ 
kansk ufolog udtalte lige efter 
Greers pressekonference: ”Det er 
tydeligt, at Greer og hans gruppe 
ikke har undersøgt de påstande, 
som fremlægges. Og når det af¬ 
sløres, kommer vi alle til at se ud, 
som om vi ikke er i stand til at 
skelne mellem sandt og falsk, og 
at vi alle tror på disse sager.” 

Kim Moller Hansen, 
formand for SUFOI 
□ 

Hæren som forsvandt i historiens tåge 


En af de mest omtalte og måske også mest mærkelige af alle forsvindinger 
skal have fundet sted i Gallipoli i Tyrkiet i 1915. Ved Gallipoli var der un¬ 
der Første Verdenskrig en tredje front. Her forsøgte briter og franskmænd 
at lette presset på vest- og østfronten, hvor kampene var hårde. 



Midt under det langstrakte slag, 
hvor den tyrkiske hær havde gra¬ 
vet sig ned, og briterne angreb 
gang på gang, skete der noget, 
som siden er blevet omtalt i ad¬ 
skillige bøger og avisartikler. Be¬ 
givenheden blev angiveligt over¬ 
været af nogle soldater fra New 
Zealand. Det nævnes ofte, at der 
var 22 soldater, men det er mere 
sandsynligt, at der blot var tre, og 
her handler det om, at i hundred¬ 
vis af soldater fra "regimentet” 

1/4 Norfolks blev set forsvinde 
ind i en mærkelig tåge midt på 
slagmarken under kampene ved 
Suvla Bay. 

Historien om, hvad der skete, 
blev fortalt offentligt for første 
gang under et 50 års jubilæums¬ 
møde, som newzealandske vetera¬ 
ner fra Første Verdenskrig havde 
i 1965. I mødet deltog ufologen 
Gordon Tuckey, som noterede, 
hvad han hørte. Han bad også de 
tre involverede ingeniørsoldater 
nedskrive deres oplevelser fra 
dengang. 

En af dem, Frederick Reichart, 
berettede, hvordan han om mor¬ 
genen den 28. august 1915 fra en 
høj kaldet Rhododendrum Spur 
havde set seks til otte skyer, for¬ 
met som brødskiver og alle grå, 
svæve over et område kaldet Høj 
60. 

Høj 60 var erobret af de tyr¬ 
kiske styrker og blev med jævne 
mellemrum angrebet af de alli¬ 
erede. Det, som undrede Reichart, 
var, at på trods af, at det blæste, 
bevægede skyerne sig ikke. Endnu 
en sky hang nær jorden. Reichart 
anslog den til at være 250 m lang, 
60 m høj og lige så bred. Fra de¬ 
res opholdssted mere end to km 
fra den usædvanlige sky, så solda¬ 
terne, at et helt britisk regiment 
startede en march mod Høj 60. 

”Vi havde en perfekt udsigt til 
både denne sky og de andre, der 
svævede et stykke over jorden. 

Den var lysegrå som de andre 
skyer,” skriver Reichart. Det, som 
siden skete, beskrev han sådan her 
50 år senere: 


”Da de nåede frem til skyen, 
marcherede de lige ind i den uden 
den mindste tøven. Men ingen af 
dem kom ud på anden side for at 
fortsætte mod Høj 60. Omkring 
en time senere, da de bagerste sol¬ 
dater var forsvundet ind i skyen, 
steg skyen til vejrs og sluttede sig 
til de øvrige skyer. Da vi så på 
dem igen, så alle skyerne ens ud, 
ligesom bær. Gruppen af skyer 
havde under hele observationen 
svævet på det samme sted, men 
så snart den enlige sky - den som 
kom fra jordoverfladen - havde 
nået deres niveau, begyndte alle 
at bevæge sig mod nord. Efter 45 
minutter var alle forsvundet ud af 
syne.” 

I den tomme luft 


Det regiment, som skulle være 
forsvundet, identificerede 
Reichart som 1/4 Norfolks, og 


hans beskrivelse genkendes af 
yderligere to soldater, R. Newnes 
og J. L. Newman. 

Ifølge Reichart skulle et af de 
første krav, som briterne stillede 
Tyrkiet efter kapitulationen i 
1918, have været at få udleveret de 
tilfangetagne soldater. Men svaret 
fra tyrkerne var, at de ikke havde 
sådanne fanger. Soldaterne så ud 
til at være forsvundet i den tomme 
luft. 

Reicharts spændende beretning 
blev offentliggjort første gang i et 
lille newzealandsk ufo-tidsskrift 
med navnet "Spaceview” og duk¬ 
kede senere op i forfatteren Brad 
Steigers bog "Strangers from the 
skies” fra 1966. Da var antallet af 
øjenvidner steget fra tre til 22, og 
antallet af forsvundne var blevet 
til mellem 800 og 4.000. I virkelig¬ 
heden bestod 1/4 Norfolks af 266 
officerer og soldater, så det kan 
næppe have taget en time for dem 


AF CLAS SVAHN 

at marchere ind i ”skyen”, som 
Reichart påstår. 

Steiger vendte tilbage til Gal- 
lipoli i sin næste bog ”Flying 
saucers are hostile” fra 1967. Her 
har han bestemt sig for, at det var 
250 mænd, som forsvandt, hvilket 
knapt nok kan betegnes som et 
helt regiment. 

Første gang, jeg selv læste om 
hændelsen i et svensk blad, var da 
”Hemmets Journal” i maj 1975 
bragte den i sin serie ”Vad ska 
man tro?” under overskriften ”Ett 
helt regemente fbrsvann spårlost”. 
Artiklen er baseret på ufologen 
Jacques Vallées bog ”Passport to 
Magonia”, hvor Vallée gengiver 
den underskrevne vidneerklæring 
fra Reichart. 

En af dem, som har interes¬ 
seret sig for hændelsen i Gallipoli 
er professor og ufolog David 
Clarke i England. Med hjælp 
fra krigsdagbøger fra 1915 har 
han kunnet se, at Reichart med 
stor sandsynlighed forveksler 
1/4 Norfolks med 1/5 Norfolks. 
Begge bataljoner var ankommet 
til krigsområdet den 10. august, 
blot et par uger før hændelsen 
angiveligt fandt sted. Blot to dage 
senere skulle de fleste soldater i 
1/5 Norfolks være blevet dræbt, 
da deres officer Horace Proctor- 
Beauchamp førte 16 officerer og 
250 mand mod tyrkerne i fuldt 
dagslys. Det sluttede i et blod¬ 
bad, og øjenvidner rapporterede, 
hvordan bataljonen trængte ind 
i skoven, men at ”ingen af dem 
nogensinde kom tilbage”. Efter 
krigen fandt en britisk gravkom¬ 
mission spor efter nogle mænd fra 
1/5 Norfolk, og kort efter opda¬ 
gede man også en massegrav, hvor 
de jordiske rester efter Horace 
Proctor-Beauchamp og 180 andre 
kunne graves frem. 

1/4 Norfolks og andre kom 
uskadte gennem Gallipoli-stridig- 
hederne. Ved at følge deres bevæ¬ 
gelser i krigsdagbøgerne fremgik 
det, at samtlige overlevede kam¬ 
pene ved Gallipoli og fortsatte 
i aktiv tjeneste til slutningen af 
krigen. Ingen af dem forsvandt i 
en mystisk sky. 

Krigsdagbøgerne afslører også 
andre vidner til hændelsen den 12. 
august, blandt andre brigadema¬ 
jor Villiers Stuart, som gennem 
en kikkert så Norfolks angribe. 
Stuart beskriver, hvordan han 
så, at bataljonen uden støtte an¬ 
greb tyrkerne, og hvordan disse 
gik til modangreb. ”Da det blev 
for mørkt til, at jeg kunne følge 


kamphandlingerne, frygtede jeg, 
at de blev udslettet,” skrev han 
straks efter hændelsen. 

Vidner til angrebet 


Spørgsmålet er derfor, hvorfor 
de newzealandske soldater 50 år 
senere blander de to bataljoner 
sammen. Et af svarene er, at det 
skyldes de mange år, der er gået. 
Historikeren Nigel McCrery, som 
har forsket i hændelsen, tror, at 
det slag, som soldaterne husker, 
fandt sted den 21. august 1915, 
da de britiske tropper avancerede 
gennem ”en perlefarvet tåge” mod 
den overlegne fjende. En anden 
soldat, som overlevede Gallipoli, 
Gerald Wilde, fortalte i 1966, 
hvordan han oplevede angrebet 
mod Høj 60 den 12. august, men 
uden at se nogen mystisk sky. 
Derimod husker han et rygte, som 
opstod om, at en gruppe soldater 
fra Sherwood Rangers ”uden et 
spor forsvandt i en røgsky”. 

Det endegyldige svar angående 
1/5 Norfolks forsvinden findes i 
den rapport, som kommissionen 
til udredningen af Gallipoli- 
sagen afleverede i 1916, men som 
forblev hemmelig til 1965. Heri 
beskrives en ”underlig tåge”, der 
den 21. august besværliggjorde 
det overtag, som briterne havde 
håbet på at få, da de planlagde at 
udnytte den blændende aftensol, 
som skinnede tyrkerne i øjnene. 
”Under angrebet kunne vi næsten 
ikke se fjenden,” står der i rappor¬ 
ten. 

David Clarke skriver, at han 
tror, at rygtet kan have blandet 
sig med en virkelig hændelse, idet 
ordvalg og udtryk tyder på det. 
’Tropperne, som de så marchere 
ind i den underlige tåge, var sand¬ 
synligvis Sherwood Rangers, men 
i krigens tåge blev deres identitet 
blandet sammen med 1/5 Nor¬ 
folks, der deltog i et angreb en uge 
tidligere,” skriver han. 

Når man tænker på, at der var 
34.000 soldater fra Storbritan¬ 
nien og de allierede i Gallipoli, 
og at mange af dem aldrig fik en 
grav med et navn på, så er nogle 
få hundrede soldaters forsvinden 
måske ikke særligt opsigtsvæk¬ 
kende. 

Fundet i en massegrav 


Historikeren Nigel McCrery skri¬ 
ver også i sin bog ”The vanishing 
battalion”, at en del af hæn¬ 
delserne omkring 1/5 Norfolks 


skæbne har været mørkelagt af 
briterne siden 1919. Dels for at 
skjule den militærstrategiske bom¬ 
mert, som kostede mændene livet, 
dels for ikke at afsløre en krigs¬ 
forbrydelse begået af tyrkerne. 
Mange af de mænd, der blev 
fundet i massegraven, var nemlig 
henrettede, skudt i hovedet, og en 
af de få, som overlevede nedslagt¬ 
ningen, fortalte kort før sin død 
i 1969 om, hvordan han havde 
overværet henrettelserne. 

Der er flere grunde til at gøre 
1/5 Norfolks skæbne mere my¬ 
stisk, end den antagelig var. Flere 
af dem var venner med kong Ge¬ 
orge V, og militæret ville sikkert 
helst have, at kongen levede i den 
overbevisning, at de havde fået 
en ærefuld død i kamp og ikke 
var blevet koldblodigt henrettet af 
fjenden. 

De falske MJ-12 dokumenter 


Det er ikke så overraskende, at 
denne spændende historie er ble¬ 
vet interessant for ufologer verden 
over. Interessant i den sammen¬ 
hæng er også, at et dokument, 
der hævdes skrevet af den hem¬ 
melige MJ-12 gruppe, dukkede 
op i 1998 (” 1 st Annual Report”) 
og indeholdt en henvisning til 1/4 
Norfolks forsvinden. MJ-12 do¬ 
kumentet var dateret 1952. 

Netop denne oplysning af¬ 
slører, at det pågældende MJ-12 
dokument i sig selv er en forfalsk¬ 
ning. Der står nemlig, at ”den 
12. august 1915 underskrev med¬ 
lemmer fra New Zealands hærs 
First Field Company beedigede 
erklæringer om, at de så 1/4 Nor- 
folks-regimentet forsvinde ...”. 

I virkeligheden eksisterede dette 
dokument ikke før 1965, altså 13 
år efter, at det ifølge MJ-12 doku¬ 
mentet skulle være skrevet. 

På denne måde er Gallipoli- 
historien faktisk blevet endnu et 
søm i de forfalskede MJ-12 doku¬ 
menters ligkiste. 

Uvidenskabeligt vrøvl 


"Flying Saucers and Science giver et omfattende indblik i de videnskabe¬ 
lige fakta om de flyvende tallerkener ... bogen præsenterer også fængs¬ 
lende data om en lang række storstilede videnskabelige UFO-studier, som 
stort set ingen andre har diskuteret i detaljer ... " 


Sådan lyder en del af den lok¬ 
kende bagsidetekst på den seneste 
udgivelse fra Stanton T. Friedman. 
Kender man Friedmans tidligere 
meritter, ved man også, at netop 
sådan en tekst bør - når den 
bringes i sammenhæng med ham 
- tænde alle advarselslamper. Og 
når man har læst bogen, bekræftes 
man: Friedman fremlægger ingen 
videnskabelige beviser - kun de 
sædvanlige påstande, vredesudbrud 
rettet mod modstandere og af slap¬ 
pede forhold til fakta. Og med 
hensyn til den detaljerede diskus¬ 
sion af videnskabelige ufo-studier, 
skuffes man også: Friedman giver 
nogle sjaskede og enøjede referater 
af resultaterne af bl.a. Project Blue 
Book og Condon-rapporten. Det 
er gjort mere seriøst, vidende og 
omfattende af mange andre forfat¬ 
tere. 

Friedman har været aktiv inden 
for ufologien siden 1960erne, skre¬ 
vet adskillige bøger, været medfor¬ 
fatter på endnu flere, holdt mere 
end 700 ufo-foredrag i USA, er fast 
taler ved alverdens ufo-kongresser, 
deltaget i mange amerikanske 
talkshows, populærvidenskabelige 
tv-udsendelser og radioprogram¬ 
mer m.m. Desværre har han ikke 
udviklet sig igennem alle årene, 
men turnerer stadig rundt med sit 
gamle foredrag ” Flying Saucers 


ARE real”. De fleste af os bliver 
med tiden klogere eller dummere 
- under alle omstændigheder ud¬ 
vikler vi os i en eller anden retning. 
Sådan er det ikke med Friedman. 
Han er den samme som altid, så på 
den led skuffer hans nye bog ikke. 
Han ejer sandheden om ufoerne (og 
foretrækker betegnelsen flyvende 
tallerkener), og er man uenig med 
ham, er man betalt af den ameri¬ 
kanske regerings mørkemænd eller 
bare dum. 

“Flying Saucers and Science” er 
trods sine 317 sider hurtig at læse. 
Det meste kender man nemlig i for¬ 
vejen fra Friedmans tidligere bøger, 
artikler i MUFON UFO Journal 
etc. Faktisk virker bogen blot som 
et udvidet manuskript til de fore¬ 
drag og tv-udsendelser, som Fried¬ 
man er så kendt for. Han maler 
med den meget brede pensel og for¬ 
tæller, at bevismaterialet for ikke- 
jordiske besøg er overvældende, 
men går aldrig i detaljer eller frem¬ 
lægger selv det mindste lillebitte 
bevis. Sådanne banale småtterier er 
han ligesom hævet over. 

Friedman bruger sin titel som 
atomfysiker til at fremstå som den 
alvidende, bedstefarlignende viden¬ 
skabsmand, der øser ud af sin store 
viden til de undrende eller tvivlende 
tilhørere. Bare en skam, at han age¬ 
rer så uvidenskabeligt. 


Friedman begår også den fa¬ 
tale fejl - som i øvrigt ser ud til 
at kendetegne rigtig mange tone¬ 
angivende amerikanske ufologer 
- at han opf atter observations¬ 
beretninger som 100 % objektive 
gengivelser af virkeligheden. Det 
er selvfølgelig sympatisk at tro 
på observatørerne. Det skal man 
som udgangspunkt også gøre, men 
samtidig er det en kendsgerning, 
at vi alle gengiver virkeligheden, 
som vi tror, den ser ud, fordi vi er 
afhængige af vores sanser, erfarin¬ 
ger, kulturelle baggrund, viden og 
mange andre faktorer. Men viden 
om perceptionspsykologi, sociologi 
og lignende fag stod åbenbart ikke 
på skemaet, da Friedman studerede 
på Rutgers University i New Jersey 
og University of Chicago. 

Når en person fortæller, at han 
på nattehimlen har set et kraftigt 
lys, som lignede et aflangt rumskib 
med vinduer, ja, så siger Friedman, 
at observøren naturligvis har set et 
rumskib med oplyste vinduer. At 
der kunne være tale om en oplevelse 
knyttet til fx et rakettrin, der bræn¬ 
der op i atmosfæren, interesserer slet 
ikke Friedman, for der er jo mange 
lignende observationer Jorden rundt. 
Alene det beviser for Friedman, at 
der er tale om noget uforklarligt (= 
fremmede besøg fra rummet). 

Når Betty Hiil fortæller, at hun 
under sin bortførelse i et rumskib 
i 1961 så et stjernekort med Zeta 1 
eller Zeta 2 Reticuli, jamen, så er 
det naturligvis et bevis på, at Jor¬ 
den i dag får besøg af fremmede fra 
en planet nær disse stjerner. 

Bagsideteksten afsluttes med or¬ 
dene: ”Når du har læst Flying Sau¬ 
cers and Science , vil dit syn på ufo¬ 
erne have forandret sig for altid.” 
Igen falsk varebetegnelse. Efter at 
have læst bogen har jeg samme syn 
på ufo-fænomenet, og jeg er (endnu 
engang) blevet bekræftet i, at nogen 
mennesker stiller sig tilfreds med 
luftige ”beviser”på, at vi får besøg 
fra rummet. Mon samme ”bevisfø- 
relse” kunne overbevise dem om, at 
Jorden er flad, og rygning er sundt? 

□ 



Stanton T. Friedman har tidligere skrevet bøgerne ”Top Seer et I Majic: Operation 
Majestic-12 and the United States Government’s UFO Cover-up” og “Crash at Co- 
rona: The U.S. MHit ary Retrieval and Cover-Up of a UFO”. Friedman har hjemme¬ 
siden www.stantonfriedman.com. 

(Foto: Stanton T. Friedman) 

Begejstring var min første reaktion, da jeg fik denne 
bog i hånden. Hvor kan man ellers på medrivende fa¬ 
con læse detaljerede beretninger om så forskelligartede 
naturfænomener som cirkelrunde, drejende isflager i 
ellers tilfrosne elve, kuglelyn, bisolsfænomener, lygte- 
mænd eller huller i skyerne for den sags skyld? 

Det er en god ufo-kollega, Clas Svahn, formand 
for UFO-Sverige, der er forfatter til den svenske bog 
”Stora boken om NATURFENOMEN”, der udkom 
for kort tid siden. Clas Svahn er journalist og forfatter 
til en halv snes andre bøger om bl.a. ufo-fænomener 
og konspirationsteorier. 

På trods af et personligt kendskab til forfatteren 
gennem mange år overraskes man alligevel over hans 
detaljerede noter til de enkelte hændelser, der viser, 
hvor tidligt i sit liv nu i mere end 30 år - han på helt 
forskelligartede områder personligt har interviewet 
en masse mennesker, der har været ude for eller vidne 
til usædvanlige oplevelser i naturen, og samtidig har 
han ofte selv dokumenteret disse ting i form af egne 
fotografier. 

Bogen indledes med et afsnit omhandlende is og 
sne, hvor bl.a. de meget specielle, store, runde, dre¬ 
jende isflager i ellers tilfrosne elve omtales. Forfat¬ 
teren har endda selv vovet at hoppe ud på en sådan 
isflage og taget en karruseltur med den. Disse runde 
isflager ser ret så usædvanlige ud og har i visse ufo- og 
korncirkelkredse verden over fået sensationel omtale. 

I bogen beskrives og underbygges med udtalelser 
fra videnskaben, hvorledes dette fænomen opstår. 1 
samme afsnit vises eksempler på, hvorledes gasudslip 
fra bunden af en sø om vinteren nemt giver indtryk af, 
at noget er faldet ned fra himlen og har lavet et ellers 
uforklarligt hul i isen. Meteoritter eller andet nedfald 
fra himlen har man nemlig aldrig fundet i forbindelse 
med disse huller. 

Det er i det hele taget betegnende for bogen, at alle 
beretninger og mulige forklaringer på fænomenernes 
opståen til stadighed er underbygget og dokumenteret 
ved henvisninger til kilder, som i mange tilfælde er 
forfatterens personlige samtaler med observatører eller 
forskere. 

Et måske i ufo-sammenhæng utroligt interessant 
kapitel drejer sig om lyn og elektriske udladninger 
atmosfæren, herunder fænomenet kuglelyn, som der 
vises flere formodede billeder af. Andre kapitler hand¬ 
ler om vandrende sten i ørkenen, flydende øer, store 
flyvende græstørv, usædvanlige skypumper, kæmpe¬ 


hagl og naturens egne snebolde, spejlingsfænomener i 
atmosfæren, ja bogen kommer med sine 192 sider vidt 
omkring. 

Forfatteren lægger især vægt på øjenvidneskildrin¬ 
ger af de talrige ejendommelige fænomener, der skabes 
af naturens kræfter, og som ved første øjekast kan 
virke utrolige. Bogens troværdighed styrkes egentlig 
blot yderligere af, at det så til gengæld heller ikke er 
alle fænomener, der gives en forklaring på. Der Findes 
næppe en side i bogen, der ikke indeholder en tegning 
eller et fotografi, der underbygger eller illustrerer den 
spændende tekst. 

Indrømmet: Bogen er meget svensk. Den omhand¬ 
ler en del usædvanlige naturfænomener, som ikke alle 
vil kunne opleves i Danmark, hvor vi ingen rivende 
elve har eller fjelde for den sags skyld. Men bogens 
usædvanlige indhold kunne godt fortjene, i en revide¬ 
ret udgave, at udkomme på mange andre sprog her¬ 
under bestemt også dansk. 

Begejstring var min første reaktion - den holder 
stadig. 

Ole Henningsen 

